qundao/data-zh-poetry huggingface dataset:
次盛元叙游九峰韵
作者：左纬
朝代：宋
体裁：七言律诗

恰恰莺啼欲晓天，唤人担酒入林泉。沿崖觅路僧先引，选胜看山席屡迁。心静掉头嫌鼓吹，酒狂挥手弄云烟。日斜数点残红下，芳草菲菲索醉眠。
次韵呈天台宰
作者：左纬
朝代：宋

仆也不自知，爱诗已成癖。有作盈一囊，无人为捃摭。将求识者观，千里事行役。扬舲入武林，祢刺久未释。一日谒尚书，尚书为虚席。号仆以诗人，声名从此得。日上尚书堂，见公于侍侧。公时访天台，颇恨未尝识。洎仆将告归，赠言羡好色。岁月不我留，八年如顷刻。俄闻绾铜符，无乃慰平昔。自古神仙才，多居隐吏职。岂不见王乔，叶县飞双舄。又不见葛洪，句漏流丹石。付公以天台，人事有中的。兹山八百里，窈窕多奇迹。桐柏古洞天，金庭在其域。三灾不能侵，历数无终极。景命今始兴，吾君寿千亿。公名亦俱传，何啻登仙籍。仆虽生此邦，仙果未得食。今日返问公，何处桃花碧。公疑我骨凡，未肯言消息。骨凡安敢辞，此桃亦终觅。
次韵呈天台宰
作者：左纬
朝代：宋

仆也不自知，爱诗已成癖。
有作盈一囊，无人为攟摭。
将求识者观，千里事行役。
扬舲入武林，祢刺久未释。
一日谒尚书，尚书为虚席。
号仆以诗人，声名从此得。
日上尚书堂，见公于侍侧。
公时访天台，颇恨未尝识。
洎仆将告归，赠言羡好色。
岁月不我留，八年如顷刻。
俄闻绾铜符，无乃慰平昔。
自古神仙才，多居隐吏职。
岂不见王乔，叶县飞双舄。
又不见葛洪，句漏流丹石。
付公以天台，人事有中的。
兹山八百里，窈窕多奇迹。
桐柏古洞天，金庭在其域。
三灾不能侵，历数无终极。
景命今始兴，吾君寿千亿。
公名亦俱传，何啻登仙籍。
仆虽生此邦，仙果未得食。
今日返问公，何处桃花碧。
公疑我骨凡，未肯言消息。
骨凡安敢辞，此桃亦终觅。
次韵朱承事题丹邱
作者：左纬
朝代：宋

白云城郭照通衢，未怕云烟属五湖。万叠暮山屏自展，一江春水练初铺。输他夫子供吟笔，没个闲人与画图。子晋玉箫声已断，不知笙鹤更来无。
次韵朱承事题丹邱
作者：左纬
朝代：宋

白云城郭照通衢，未怕云烟属五湖。
万迭暮山屏自展，一江春水练初铺。
输他夫子供吟笔，没箇闲人与画图。
子晋玉箫声已断，不知笙鹤更来无。
次韵王似之过天台
作者：左纬
朝代：宋
体裁：七言律诗

彩旆摇霜宿鸟惊，旋将疾苦问民情。从容会历三台遍，謦欬先看数路清。红日尽头思玉阙，赤霞深处见瑶京。信知子晋真苗裔，仙籍还居第几名。
次韵赠段德公
作者：左纬
朝代：宋

宦游初谓江南好，不道淹留十载余。
官职任卑终傲世，俸钱虽少尚收书。
天台旧俗思重借，于浦同官忍独疏。
纵使北归犹识路，滏阳三径近使如。
次韵赠段德公
作者：左纬
朝代：宋

宦游初谓江南好，不道淹留十载馀。官职任卑终傲世，俸钱虽少尚收书。天台旧俗思重借，于浦同官忍独疏。纵使北归犹识路，滏阳三径近何如。
石新妇
作者：左纬
朝代：宋
体裁：七言绝句

烟萝为髻雾为巾，独立江边经月春。无故被人呼作妇，不知谁是画眉人。
趋石桥初登山岭
作者：左纬
朝代：宋

天梯欲上使人愁，身御长风不自由。
下视白云生涧底，仰看红日在山头。
共传此处迷刘阮，自恐今朝犯斗牛。
归路似从云汉堕，却来尘世待羁囚。
过友人居
作者：左纬
朝代：宋

试问春蚕第几眠，柳条如线雨如烟。
池蛙相应昏昏月，海燕初归漠漠天。
卒岁未妨资橘柚，余生应只付林泉。
他时卜宅如相近，且种壕头十亩莲。
过友人居
作者：左纬
朝代：宋

试问春蚕第几眠，柳条如线雨如烟。池蛙相应昏昏月，海燕初归漠漠天。卒岁未妨资橘柚，馀生应只付林泉。他时卜宅如相近，且种壕头十亩莲。
送僧归天台
作者：左纬
朝代：宋

还寻流水去，水极到天台。时把碧云句，寄将黄叶来。石门高赚雪，溪坞曲藏梅。贪看故山色，不知春已回。
送僧归天台
作者：左纬
朝代：宋

还寻流水去，水极到天台。
时把碧云句，寄将黄叶来。
石门高赚雪，溪坞曲藏梅。
贪看故山色，不知春已迴。
送别
作者：左纬
朝代：宋
体裁：七言绝句

骑马出门三月暮，杨花无赖雪漫天。客情惟有夜难过，宿处先寻无杜鹃。
送方尉还任
作者：左纬
朝代：宋
体裁：七言律诗

平安耿耿念庭闱，乞假言旋谢式微。应向门前留彩棒，却来堂下舞斑衣。流花洞口春将近，盖竹山头雪已晞。闻说后年官始满，不知重到几时归。
送许左丞至白沙为舟人所误
作者：左纬
朝代：宋
体裁：五言律诗

短棹无寻处，严城欲闭门。水边人独自，沙上月黄昏。老别难禁泪，空归易断魂。岂知今夜梦，先过白沙村。
送齐上人游方
作者：左纬
朝代：宋
体裁：五言律诗

往究一乘去，期明诸祖灯。远山衔落日，空谷响残冰。离物心无染，谈经义有凭。世人多顶礼，为是右桥僧。
避寇即事十二首
作者：左纬
朝代：宋

凶贼起何暴，数州俄见残。杀人空骨乱，闻者为心寒。世治官军怯，城孤守吏难。天兵何日到，泪眼望长安。遥闻乌合辈，数十破钱塘。故是升平久，胡为守备亡。天诛初不暴，贼势尚云张。作过古来有，未宜忧我皇。避地绕天涯，艰难两鬓华。逢人唯问贼，有梦只还家。几处看枫叶，今朝见菊花。客衣寒更薄，日暮在平沙。消息苦无定，转移难预言。起看残月色，行绕乱云根。饿久百骸劣，啼多双眼昏。天涯迷去路，谁为我招魂。草暗迷人迹，山空答履声。夜眠温石去，朝爨束薪行。骨肉长嬉笑，交朋每送迎。回思无事日，已恐是前生。失所尚迁次，江湖信足行。朝廷自多土，天地只孤生。已是无归处，何须问去程。甘心委沟壑，回首恋升平。移家入空谷，十口堕荆榛。猛虎欲当路，怪禽如唤人。死生吾有命，幽独自伤神。泉石非无意，终身愧隐沦。转徙不知处，乱山逢掩扃。断崖飞虺蛰，枯木乱鸦腥。莽苍人烟灭，黄昏鬼火青。夜寒长饮泣，安得壮夫听。寂寞空山里，黄昏百怪新。鬼沿深涧哭，狐出坏墙频。小雨俄成霰，孤灯不及晨。开门谢魑魅，我是太平人。借问今何所，空山号白龙。秋声悽万窍，雪意黯千峰。俯首烧残叶，披衣听断钟。生涯都付贼，只有一萍踪。无路扫妖氛，掀髯倚碧云。草茅难报国，畎亩敢忘君。民业稍云复，贼巢犹未焚。老臣筋力尽，洒泪对三军。太平无可议，妖孽欲何求。未足烦天讨，然犹假庙谋。鹰扬谁敢抗，鸟散类难收。首恶闻犹在，王师愿小留。
避寇即事十二首·其一
作者：左纬
朝代：宋
体裁：五言律诗

凶贼起何暴，数州俄见残。杀人空骨乱，闻者为心寒。世治官军怯，城孤守吏难。天兵何日到，泪眼望长安。
避寇即事十二首·其一一
作者：左纬
朝代：宋

无路扫妖氛，掀髯倚碧云。
草茅难报国，畎亩敢忘君。
民业稍云復，贼巢犹未焚。
老臣筋力尽，洒泪对三军。
避寇即事十二首·其七
作者：左纬
朝代：宋
体裁：五言律诗

移家入空谷，十口堕荆榛。猛虎欲当路，怪禽如唤人。死生吾有命，幽独自伤神。泉石非无意，终身愧隐沦。
避寇即事十二首·其三
作者：左纬
朝代：宋

避地绕天涯，艰难两鬓华。逢人唯问贼，有梦只还家。几处看枫叶，今朝见菊花。客衣寒更薄，日暮在平沙。
避寇即事十二首·其三
作者：左纬
朝代：宋

避地遶天涯，艰难两鬓华。
逢人唯问贼，有梦只还家。
几处看枫叶，今朝见菊花。
客衣寒更薄，日暮在平沙。
避寇即事十二首·其九
作者：左纬
朝代：宋

寂寞空山裏，黄昏百怪新。
鬼沿深涧哭，狐出坏墙频。
小雨俄成霰，孤灯不及晨。
开门谢魑魅，我是太平人。
避寇即事十二首·其九
作者：左纬
朝代：宋

寂寞空山里，黄昏百怪新。鬼沿深涧哭，狐出坏墙频。小雨俄成霰，孤灯不及晨。开门谢魑魅，我是太平人。
避寇即事十二首·其二
作者：左纬
朝代：宋

遥闻乌合辈，数十破钱塘。故是升平久，胡为守备亡。天诛初不暴，贼势尚云张。作过古来有，未宜忧我皇。
避寇即事十二首·其二
作者：左纬
朝代：宋

遥闻乌合辈，数十破钱塘。
故是昇平久，胡为守备亡。
天诛初不暴，贼势尚云张。
作过古来有，未宜忧我皇。
避寇即事十二首·其五
作者：左纬
朝代：宋
体裁：五言律诗

草暗迷人迹，山空答履声。夜眠温石去，朝爨束薪行。骨肉长嬉笑，交朋每送迎。回思无事日，已恐是前生。
避寇即事十二首·其八
作者：左纬
朝代：宋
体裁：五言律诗

转徙不知处，乱山逢掩扃。断崖飞虺蛰，枯木乱鸦腥。莽苍人烟灭，黄昏鬼火青。夜寒长饮泣，安得壮夫听。
避寇即事十二首·其六
作者：左纬
朝代：宋

失所尚迁次，江湖信足行。朝廷自多土，天地只孤生。已是无归处，何须问去程。甘心委沟壑，回首恋升平。
避寇即事十二首·其六
作者：左纬
朝代：宋

失所尚迁次，江湖信足行。
朝廷自多土，天地只孤生。
已是无归处，何须问去程。
甘心委沟壑，回首恋昇平。
避寇即事十二首·其十
作者：左纬
朝代：宋
体裁：五言律诗

借问今何所，空山号白龙。秋声悽万窍，雪意黯千峰。俯首烧残叶，披衣听断钟。生涯都付贼，只有一萍踪。
避寇即事十二首·其十一
作者：左纬
朝代：宋

无路扫妖氛，掀髯倚碧云。草茅难报国，畎亩敢忘君。民业稍云复，贼巢犹未焚。老臣筋力尽，洒泪对三军。
避寇即事十二首·其十二
作者：左纬
朝代：宋
体裁：五言律诗

太平无可议，妖孽欲何求。未足烦天讨，然犹假庙谋。鹰扬谁敢抗，鸟散类难收。首恶闻犹在，王师愿小留。
避寇即事十二首·其四
作者：左纬
朝代：宋

消息苦无定，转移难预言。起看残月色，行绕乱云根。饿久百骸劣，啼多双眼昏。天涯迷去路，谁为我招魂。
避寇即事十二首·其四
作者：左纬
朝代：宋

消息苦无定，转移难预言。
起看残月色，行遶乱云根。
饿久百骸劣，啼多双眼昏。
天涯迷去路，谁为我招魂。
避贼书事十三首
作者：左纬
朝代：宋

凶贼意何惨，杀人焚其庐。我命虽仅免，我家已为墟。譬如巢南鸟，巢破不得居。朔风吹黄草，飞去将何如。生长城市间，吾其患驱逐。贼人俄涨天，举家如奔鹿。入山恐不深，但冀免杀戮。贼平无所归，独倚青松哭。怀宝恐吾累，蔽形何可遗。囊衣入山谷，势急还弃之。及至出山日，秋风吹树枝。免为刀兵鬼，冻死宜无辞。贼来属初夏，逃去穷幽荒。山深松萝密，野旷草木长。蟒蛇大如树，见我不忍伤。贼固不如蟒，害人无善良。搜山辄纵火，蹑迹皆操刀。小儿饥火逼，掩口俾勿号。勿号可禁止，饥火弥煎熬。吾人古有命，困仆犹能逃。十迁昧南北，终岁在路歧。霜坚齧我足，风冽剥我肌。艰难固其分，衰老难支持。白骨乱荒草，百迁亦不辞。东邻有老人，金玉富无敌。恶贼一朝来，弃之如瓦砾。性命虽尚存，见人无颜色。老人自不思，本为大盗积。保城恃义兵，误事真可惜。国家久升平，谁复睹锋镝。一旦驱市人，纷然冒矢石。逢敌先弃戈，罪之不可得。妻儿共一区，日夜谨相守。遥惊白旗来，不觉四散走。汝死吾不知，吾亡汝何咎。隔林闻哭声，相见真成偶。今我有三子，欲谋分置之。庶几一子在，可以收我尸。老妻已咽绝，三子皆号悲。生离过死别，不如还相随。妖贼本蒸民，忽尔为猪豚。王师一日下，割剥恣啖吞。食尽固其所，恐伤仁圣君。招安俾复业，亦既不是人。有女衣已穿，颜色犹自好。无食未几时，呦呦哭荒草。问之谁家女，低头未忍道。前山欲黄昏，吾行不暇考。嗟尔游宦人，弥年住京阙。尽室寄东南，一朝闻贼发。道路已不通，音书多断绝。朔风满长安，日夜成华发。
避贼书事十三首·其一
作者：左纬
朝代：宋
体裁：古风

凶贼意何惨，杀人焚其庐。我命虽仅免，我家已为墟。譬如巢南鸟，巢破不得居。朔风吹黄草，飞去将何如。
避贼书事十三首·其一一
作者：左纬
朝代：宋

妖贼本蒸民，忽尔为猪豚。
王师一日下，割剥恣啖吞。
食尽固其所，恐伤仁圣君。
招安俾復业，亦既不是人。
避贼书事十三首·其一三
作者：左纬
朝代：宋

嗟尔游宦人，弥年住京阙。
尽室寄东南，一朝闻贼发。
道路已不通，音书多断绝。
朔风满长安，日夜成华髪。
避贼书事十三首·其七
作者：左纬
朝代：宋
体裁：古风

东邻有老人，金玉富无敌。恶贼一朝来，弃之如瓦砾。性命虽尚存，见人无颜色。老人自不思，本为大盗积。
避贼书事十三首·其三
作者：左纬
朝代：宋
体裁：古风

怀宝恐吾累，蔽形何可遗。囊衣入山谷，势急还弃之。及至出山日，秋风吹树枝。免为刀兵鬼，冻死宜无辞。
避贼书事十三首·其九
作者：左纬
朝代：宋
体裁：古风

妻儿共一区，日夜谨相守。遥惊白旗来，不觉四散走。汝死吾不知，吾亡汝何咎。隔林闻哭声，相见真成偶。
避贼书事十三首·其二
作者：左纬
朝代：宋
体裁：古风

生长城市间，吾其患驱逐。贼人俄涨天，举家如奔鹿。入山恐不深，但冀免杀戮。贼平无所归，独倚青松哭。
避贼书事十三首·其五
作者：左纬
朝代：宋
体裁：古风

搜山辄纵火，蹑迹皆操刀。小儿饥火逼，掩口俾勿号。勿号可禁止，饥火弥煎熬。吾人古有命，困仆犹能逃。
避贼书事十三首·其八
作者：左纬
朝代：宋

保城恃义兵，误事真可惜。国家久升平，谁复睹锋镝。一旦驱市人，纷然冒矢石。逢敌先弃戈，罪之不可得。
避贼书事十三首·其八
作者：左纬
朝代：宋

保城恃义兵，误事真可惜。
国家久昇平，谁復睹锋镝。
一旦驱市人，纷然冒矢石。
逢敌先弃戈，罪之不可得。
避贼书事十三首·其六
作者：左纬
朝代：宋

十迁昧南北，终岁在路歧。
霜坚啮我足，风冽剥我肌。
艰难固其分，衰老难支持。
白骨乱荒草，百迁亦不辞。
避贼书事十三首·其六
作者：左纬
朝代：宋

十迁昧南北，终岁在路歧。霜坚齧我足，风冽剥我肌。艰难固其分，衰老难支持。白骨乱荒草，百迁亦不辞。
避贼书事十三首·其十
作者：左纬
朝代：宋
体裁：古风

今我有三子，欲谋分置之。庶几一子在，可以收我尸。老妻已咽绝，三子皆号悲。生离过死别，不如还相随。
避贼书事十三首·其十一
作者：左纬
朝代：宋

妖贼本蒸民，忽尔为猪豚。王师一日下，割剥恣啖吞。食尽固其所，恐伤仁圣君。招安俾复业，亦既不是人。
避贼书事十三首·其十三
作者：左纬
朝代：宋

嗟尔游宦人，弥年住京阙。尽室寄东南，一朝闻贼发。道路已不通，音书多断绝。朔风满长安，日夜成华发。
避贼书事十三首·其十二
作者：左纬
朝代：宋
体裁：古风

有女衣已穿，颜色犹自好。无食未几时，呦呦哭荒草。问之谁家女，低头未忍道。前山欲黄昏，吾行不暇考。
避贼书事十三首·其四
作者：左纬
朝代：宋
体裁：古风

贼来属初夏，逃去穷幽荒。山深松萝密，野旷草木长。蟒蛇大如树，见我不忍伤。贼固不如蟒，害人无善良。
闻角
作者：左纬
朝代：宋
体裁：五言律诗

频催白日尽，为尔一歔欷。壮士军中老，流人岭外归。秋生边树暗，月在陇沙微。灯火孤城闭，萧萧黄叶飞。
雁山
作者：左纬
朝代：宋
体裁：五言律诗

乱山无限好，幽径有时迷。石骨秋偏瘦，松梢老却低。天寒闻雁过，月白见乌栖。海上知名地，无人识马蹄。
题摘星岭
作者：左纬
朝代：宋
体裁：五言律诗

已知星可摘，须信路皆通。日影穿云薄，天形入水空。遥看梁苑雪，独挹楚台风。指点中华地，山河万国雄。
题正等院竹轩
作者：左纬
朝代：宋
体裁：七言绝句

山色重重锁碧萝，更栽修竹在山阿。老僧不识春头面，但见阶前新笋多。
香远堂
作者：左纬
朝代：宋
体裁：五言律诗

试捲珠帘看，青山有几重。峥嵘秋色老，苍莽暮烟浓。未辨清猿处，遥知白鸟踪。蓝田无此景，痛扫只双松。
句
作者：左誉
朝代：宋

孤屿藏烟迷宿鹭，扁舟和雨驻沙鸥。山色晚来犹入座，药苗春后自成畦。
句·其一
作者：左誉
朝代：宋

孤屿藏烟迷宿鹭，扁舟和雨驻沙鸥。
句·其二
作者：左誉
朝代：宋

山色晚来犹入座，药苗春后自成畦。
失调名
作者：左誉
朝代：宋

无所事，盈盈秋水，淡淡春山。一段离愁堪画处，横风斜雨摇衰柳。帷云剪水，滴粉搓酥。
失调名·其二
作者：左誉
朝代：宋
体裁：词

一段离愁堪画处，横风斜雨挹衰柳。
失调名·其二
作者：左誉
朝代：宋
体裁：词

一段离愁堪画处，横风斜雨摇衰柳。
失调名·帷云剪水
作者：左誉
朝代：宋
体裁：词

帷云剪水，滴粉搓酥。
失调名·无所事
作者：左誉
朝代：宋
体裁：词

无所事，盈盈秋水，淡淡春山。
涤虑轩
作者：左誉
朝代：宋

过眼浮云是也非，桔槔俯仰政儿嬉。欲知身世俱无染，看取莲花在水时。洗尽尘机万虑空，胸中冰鉴许谁同。今宵正可谈风月，借问何人是阿戎。
涤虑轩·其一
作者：左誉
朝代：宋
体裁：七言绝句

过眼浮云是也非，桔槔俯仰政儿嬉。欲知身世俱无染，看取莲花在水时。
涤虑轩·其二
作者：左誉
朝代：宋
体裁：七言绝句

洗尽尘机万虑空，胸中冰鉴许谁同。今宵正可谈风月，借问何人是阿戎。
游洞霄
作者：左誉
朝代：宋

洞霄九锁本不扃，天柱一峰非浪名。上同天目映寥廓，下与大涤通沧溟。谁藏琼□在石室，真与福地齐金庭。远游飞升俨遗迹，玄同指向真典刑。当年楼台极缥缈，至今气象藏深冥。已知六月九万里，个中一念三千龄。金龙玉简天上降，琳宫绛阙逢相迎。紫霞黄云覆其室，青衣素锦分诸灵。虚皇台高步虚彻，宣科玉音神所听。自怜学道二十年，此心已与湖山盟。朅来奉祠北山下，恍若飞升朝帝庭。道人观妙清且秀，尚指乡关论赤城。何年吏隐奉香火，愧无妙句如丹青。木公金母吾未识，且看松根生茯苓。
游洞霄
作者：左誉
朝代：宋

洞霄九锁本不扃，天柱一峰非浪名。
上同天目映寥廓，下与大涤通沧溟。
谁藏琼□在石室，真与福地齐金庭。
远游飞昇俨遗迹，玄同指向真典刑。
当年楼台极缥缈，至今气象藏深冥。
已知六月九万里，箇中一念三千龄。
金龙玉简天上降，琳宫绛阙逢相迎。
紫霞黄云覆其室，青衣素锦分诸灵。
虚皇台高步虚彻，宣科玉音神所听。
自怜学道二十年，此心已与湖山盟。
朅来奉祠北山下，恍若飞昇朝帝庭。
道人观妙清且秀，尚指乡关论赤城。
何年吏隐奉香火，愧无妙句如丹青。
木公金母吾未识，且看松根生茯苓。
跋劉敏叔畫楊誠齋先生探梅圖
作者：左謨
朝代：宋

衝寒踏雪行溪路，對月看梅太瘦生。
莫道親曾陪杖屨，只今見畫也心清。
句·其一
作者：左譽
朝代：宋

孤嶼藏煙迷宿鷺，扁舟和雨駐沙鷗。
句·其二
作者：左譽
朝代：宋

山色晚來猶入座，藥苗春後自成畦。
失調名
作者：左譽
朝代：宋

一段離愁堪畫處，橫風斜雨搖衰柳。
失調名
作者：左譽
朝代：宋

帷雲剪水，滴粉搓酥。
游洞霄
作者：左譽
朝代：宋

洞霄九鎖本不扃，天柱一峰非浪名。
上同天目映寥廓，下與大滌通滄溟。
誰藏瓊□在石室，真與福地齊金庭。
遠游飛昇儼遺迹，玄同指向真典刑。
當年樓臺極縹緲，至今氣象藏深冥。
已知六月九萬里，箇中一念三千齡。
金龍玉簡天上降，琳宮絳闕逢相迎。
紫霞黄雲覆其室，青衣素錦分諸靈。
虛皇臺高步虛徹，宣科玉音神所聽。
自憐學道二十年，此心已與湖山盟。
朅來奉祠北山下，恍若飛昇朝帝庭。
道人觀妙清且秀，尚指鄉關論赤城。
何年吏隱奉香火，愧無妙句如丹青。
木公金母吾未識，且看松根生茯苓。
滌慮軒·其一
作者：左譽
朝代：宋

過眼浮雲是也非，桔槔俯仰政兒嬉。
欲知身世俱無染，看取蓮花在水時。
滌慮軒·其二
作者：左譽
朝代：宋

洗盡塵機萬慮空，胸中冰鑒許誰同。
今宵正可談風月，借問何人是阿戎。
跋刘敏叔画杨诚斋先生探梅图
作者：左谟
朝代：宋

冲寒踏雪行溪路，对月看梅太瘦生。莫道亲曾陪杖屦，只今见画也心清。
跋刘敏叔画杨诚斋先生探梅图
作者：左谟
朝代：宋

衝寒踏雪行溪路，对月看梅太瘦生。
莫道亲曾陪杖屦，只今见画也心清。
西湖
作者：左鄯
朝代：宋

叠叠山腰系冷云，疏疏雨脚弄黄昏。松声更带溪声急，不是离人也断魂。
西湖
作者：左鄯
朝代：宋

疊疊山腰繫冷雲，疏疏雨脚弄黄昏。
松聲更带溪聲急，不是離人也斷魂。
西湖
作者：左鄯
朝代：宋

迭迭山腰繫冷云，疏疏雨脚弄黄昏。
松声更带溪声急，不是离人也断魂。
过秦氏旧宅
作者：左鄯
朝代：宋

格天阁在人何在，偃月堂深恨亦深。不见洛阳图白发，但知郿坞积黄金。直言动便遭罗织，举目宁知有照临。炙手附炎俱不见，可怜泥泽满墙阴。
过秦氏旧宅
作者：左鄯
朝代：宋

格天阁在人何在，偃月堂深恨亦深。
不见洛阳图白髪，但知郿坞积黄金。
直言动便遭罗纤，举目宁知有照临。
炙手附炎俱不见，可怜泥泽满墙阴。
過秦氏舊宅
作者：左鄯
朝代：宋

格天閣在人何在，偃月堂深恨亦深。
不見洛陽圖白髪，但知郿塢積黄金。
直言動便遭羅纖，舉目寧知有照臨。
炙手附炎俱不見，可憐泥澤滿牆陰。
中旬休日呈岩老
作者：巩丰
朝代：宋
体裁：七言律诗

近见东郊出土牛，烧灯已过又旬休。酸风鳞面慵开眼，细雨毛空怯上楼。百岁光阴真蚁穴，一年寒燠未鸿沟。偷闲文字聊遮眼，勋业悠悠且掉头。
为举子时所用方砚小童涤之误伤其左角
作者：巩丰
朝代：宋

巾箱砚子何处得，溪翁用作待鱼石。博时不费杖头钱，遂入余家掌文墨。父祖相传晚畀予，自幼相随真莫逆。七星象斗隐约明，一口如池方寸窄。忆曾携入对集英，仅毕春秋二三策。后来随宦落江湖，同上武昌题赤壁。定交首尾三十所，晏子狐裘虞老屐。村童唐突岂偶然，一角微伤真可惜。大禹圭玺犹缺残，因损不妨成友益。灵光一殿亦偶存，小物本来甘弃掷。赞经禆史则已多，论议失中天赐谪。敬追子产谢叔向，息黥补劓全吾璧。
为举子时所用方砚小童涤之误伤其左角
作者：巩丰
朝代：宋

巾箱砚子何处得，溪翁用作待鱼石。
博时不费杖头钱，遂入余家掌文墨。
父祖相传晚畀予，自幼相随真莫逆。
七星象斗隠约明，一口如池方寸窄。
忆曾携入对集英，仅毕春秋二三策。
后来随宦落江湖，同上武昌题赤壁。
定交首尾三十所，晏子狐裘虞老屐。
村童唐突岂偶然，一角微伤真可惜。
大禹圭玺犹缺残，因损不妨成友益。
灵光一殿亦偶存，小物本来甘弃掷。
赞经禆史则已多，论议失中天赐谪。
敬追子产谢叔向，息黥补劓全吾璧。
二虫吟
作者：巩丰
朝代：宋

鲲鹏至大兮，形载于庄周逍遥之篇。蟋蟀至小兮，名托于周公七月之雅。一则变化徙天池，一则悲鸣入床下。周公作诗陈艰难，琐屑如与妇子言。天经地纬发真藻，特驱小物归毫端。鹏大无伦世无有，挥斥八极隘宇宙。世人有眼不见鹏，直赖庄周为不朽。当年蟋蟀吟秋时，秦家宫殿隋家墀。鹏飞虽占九万里，得地稳密谁如伊。大鹏击水翔寥漠，蟋蟀逢春死篱落。二虫得失何厚薄，天晴日午槐花落。
二虫吟
作者：巩丰
朝代：宋

鲲鹏至大兮，形载于庄周逍遥之篇。
蟋蟀至小兮，名託于周公七月之雅。
一则变化徙天池，一则悲鸣入床下。
周公作诗陈艰难，琐屑如与妇子言。
天经地纬发真藻，特驱小物归毫端。
鹏大无伦世无有，挥斥八极隘宇宙。
世人有眼不见鹏，直頼庄周为不朽。
当年蟋蟀吟秋时，秦家宫殿隋家墀。
鹏飞虽占九万里，得地稳密谁如伊。
大鹏击水翔寥漠，蟋蟀逢春死篱落。
二虫得失何厚薄，天晴日午槐花落。
句
作者：巩丰
朝代：宋

檐端疏竹前生瘦，瓶里寒梅到死香。娇容自是难将息，也爱春晴也怕晴。
句·其一
作者：巩丰
朝代：宋

檐端疎竹前生瘦，瓶裏寒梅到死香。
句·其一
作者：巩丰
朝代：宋

檐端疏竹前生瘦，瓶里寒梅到死香。
句·其二
作者：巩丰
朝代：宋

娇容自是难将息，也爱春晴也怕晴。
咏豫章蕉叶素扇
作者：巩丰
朝代：宋

宝月乘鸾空复情，颇嫌携重爱携轻。犀皮赤柄终伤俗，细骨洪蕉竟入清。格调不殊蒲处士，工夫全藉楮先生。文饶空赋桐花凤，绚丽虚成画史名。
咏豫章蕉叶素扇
作者：巩丰
朝代：宋

宝月乘鸾空復情，颇嫌携重爱携轻。
犀皮赤柄终伤俗，细骨洪蕉竟入清。
格调不殊蒲处士，工夫全藉楮先生。
文饶空赋桐花凤，绚丽虚成画史名。
哀吕东莱
作者：巩丰
朝代：宋

呜呼吕夫子，天姿素颙昂。
文献绍家学，刻意稽虞唐。
看书眼如月，洞照所未详。
云雾养豹质，彜尊瑑龙章。
椎锋裹头岁，蹑足游四方。
取友半楚越，笃志日自强。
着眼嚣尘上，口不挂否臧。
坚车遵大路，骖辔多王良。
笔阵万人敌，严严亚夫营。
既壮道愈焯，维斗揭太常。
朝路阅时变，有意夫明昌。
呜呼命非耶，一病俄殂丧。
百年能几见，痛在予衷肠。
恭惟经济学，日就而月将。
便便五经笥，笑视古锦囊。
订史参理乱，一一堪施行。
圣伏道绝塞，繄我为发明。
无心着师说，独逊时辈声。
盘礴九云梦，胸次莫与京。
炉烟对姬孔，脱落翰墨场。
耳目所纂辑，如春之发生。
退然避时誉，敛衽不肯当。
居忧寄萧寺，举俗载其名。
户外履常满，摄齐愿升堂。
树阴敷昼户，静对书一床。
是中亦何有，乃独不可量。
吾则不尔拒，岁寒永相望。
嗟丰幼甚愚，圣读初滥觞。
先生与之进，闻见昔未尝。
抠衣莫我旧，岁籥今几更。
山林有陈迹，尚想曳杖声。
精衷无渝泐，气序有翕张。
俯仰十数载，淹留竟奚成。
羣趋竞场屋，意气无激扬。
荏苒去函丈，有愧弟子行。
册府罗鹭羽，寻拜尚书郎。
明堂资众木，待公举修梁。
丰时游庠序，门墙迩康庄。
偕我二三子，振袂时骞翔。
黄尘乌帽底，自觉神观清。
每伺趋局暇，进揖班马香。
先生为酬酢，讲贯忘暄凉。
于时萃英髦，王路均且平。
苏醒忧国病，斟酌鉴古情。
门外有过辙，颇怪来往并。
再岁感末疾，长江理归航。
江滨多送客，飞盖惊鳬鸧。
走实厌众味，食鱼必河鲂。
岂其嗜野蔌，而置稌与秔。
敬愿持此心，不厌道阻长。
及归供洒扫，药饵常侍旁。
庶几秉一炬，上接星宿芒。
师门谢宾客，童穉亦叹惊。
唯有旧学徒，尚俾承余光。
神闲造冲邈，气定绝慨慷。
啸傲羲皇上，税驾无何乡。
今岁二月中，丰入须女城。
床下拜庞老，城隅有幽坊。
维时春气和，天宇新霁晴。
先生呼我俱，缓步临前楹。
露菊擢翠羽，风篁韵繁筝。
昼坐欣至夕，话尽一再更。
诲言皆砭石，易知復难忘。
委曲到肝鬲，如啜黄昏汤。
出门九徘徊，三復心遑遑。
提撕不予弃，感切涕泗横。
先世有遗书，故墟有山房。
尚冀疾有间，挈领提其纲。
敢以学为嬉，坐使素业荒。
誓当服明训，为衣不为裳。
笔着将脱稿，后生有宪章。
家传人诵之，岂但师张程。
研精固有造，栖迟讵无成。
呜呼寝门恸，兹祸谁使令。
天高不可诉，仰视空茫茫。
枯琴在东壁，遗履陈西厢。
未续千古泪，桂魄三阙盈。
慨昔身健日，浮言多谤伤。
黄钟自疏越，郑卫徒铮铮。
事定盖棺了，玄黄閟青箱。
堂堂那復见，薄奠摅寸诚。
斯文倘有继，师道其张皇。
矢心荐明蠲，精爽庶歆飨。
哀吕东莱
作者：巩丰
朝代：宋

呜呼吕夫子，天姿素颙昂。文献绍家学，刻意稽虞唐。看书眼如月，洞照所未详。云雾养豹质，彝尊瑑龙章。椎锋裹头岁，蹑足游四方。取友半楚越，笃志日自强。著眼嚣尘上，口不挂否臧。坚车遵大路，骖辔多王良。笔阵万人敌，严严亚夫营。既壮道愈焯，维斗揭太常。朝路阅时变，有意夫明昌。呜呼命非耶，一病俄殂丧。百年能几见，痛在予衷肠。恭惟经济学，日就而月将。便便五经笥，笑视古锦囊。订史参理乱，一一堪施行。圣伏道绝塞，繄我为发明。无心著师说，独逊时辈声。盘礴九云梦，胸次莫与京。炉烟对姬孔，脱落翰墨场。耳目所纂辑，如春之发生。退然避时誉，敛衽不肯当。居忧寄萧寺，举俗载其名。户外履常满，摄齐愿升堂。树阴敷昼户，静对书一床。是中亦何有，乃独不可量。吾则不尔拒，岁寒永相望。嗟丰幼甚愚，圣读初滥觞。先生与之进，闻见昔未尝。抠衣莫我旧，岁籥今几更。山林有陈迹，尚想曳杖声。精衷无渝泐，气序有翕张。俯仰十数载，淹留竟奚成。群趋竞场屋，意气无激扬。荏苒去函丈，有愧弟子行。册府罗鹭羽，寻拜尚书郎。明堂资众木，待公举脩梁。丰时游庠序，门墙迩康庄。偕我二三子，振袂时骞翔。黄尘乌帽底，自觉神观清。每伺趋局暇，进揖班马香。先生为酬酢，讲贯忘暄凉。于时萃英髦，王路均且平。苏醒忧国病，斟酌鉴古情。门外有过辙，颇怪来往并。再岁感末疾，长江理归航。江滨多送客，飞盖惊凫鸧。走实厌众味，食鱼必河鲂。岂其嗜野蔌，而置稌与粳。敬愿持此心，不厌道阻长。及归供洒扫，药饵常侍旁。庶几秉一炬，上接星宿芒。师门谢宾客，童稚亦叹惊。唯有旧学徒，尚俾承馀光。神闲造冲邈，气定绝慨慷。啸傲羲皇上，税驾无何乡。今岁二月中，丰入须女城。床下拜庞老，城隅有幽坊。维时春气和，天宇新霁晴。先生呼我俱，缓步临前楹。露菊擢翠羽，风篁韵繁筝。昼坐欣至夕，话尽一再更。诲言皆砭石，易知复难忘。委曲到肝鬲，如啜黄昏汤。出门九徘徊，三复心遑遑。提撕不予弃，感切涕泗横。先世有遗书，故墟有山房。尚冀疾有间，挈领提其纲。敢以学为嬉，坐使素业荒。誓当服明训，为衣不为裳。笔著将脱稿，后生有宪章。家传人诵之，岂但师张程。研精固有造，栖迟讵无成。呜呼寝门恸，兹祸谁使令。天高不可诉，仰视空茫茫。枯琴在东壁，遗履陈西厢。未续千古泪，桂魄三阙盈。慨昔身健日，浮言多谤伤。黄钟自疏越，郑卫徒铮铮。事定盖棺了，玄黄閟青箱。堂堂那复见，薄奠摅寸诚。斯文倘有继，师道其张皇。矢心荐明蠲，精爽庶歆飨。
夜雨晓起方觉
作者：巩丰
朝代：宋
体裁：七言律诗

夜雨鸣檐送五更，不惊高卧最多情。窗间细视花无恙，墙外随听屐有声。数把柔丝堤柳嫩，一奁方镜闸波清。出门眼界殊明洁，但觉春寒处处生。
大孤
作者：巩丰
朝代：宋

大孤小孤在何许，大矶小矶忽当浦。颠风吹浪未肯停，厌听萧萧打篷雨。今春积雪深复深，烂银犹照庐山阴。狐裘欲脱未可脱，蚁醁当斟谁与斟。晚来潮面乌如石，遥看知是长鱼脊。篙人且下铁狸奴，更与风波斗今夕。
大孤
作者：巩丰
朝代：宋

大孤小孤在何许，大矶小矶忽当浦。
颠风吹浪未肯停，厌听萧萧打篷雨。
今春积雪深復深，烂银犹照庐山阴。
狐裘欲脱未可脱，蚁醁当斟谁与斟。
晚来潮面乌如石，遥看知是长鱼脊。
篙人且下铁貍奴，更与风波斗今夕。
寒夜
作者：巩丰
朝代：宋
体裁：七言律诗

瓦欲飞霜水欲冰，蒲团今夜有尘凝。炉寒閒取薪添火，窗暗时将烛助灯。久欲归田游宦客，未能忘肉在家僧。于书更觉心情懒，病眼愁看细字蝇。
晓起甘蔗洲
作者：巩丰
朝代：宋
体裁：五言律诗

晓起东风恶，晴岚忽变昏。船随山共走，雾与水相吞。钲鼓遥知寨，桑麻略辨村。雨来无准则，容易湿柴门。
晚晴便有春意
作者：巩丰
朝代：宋
体裁：七言绝句

风正波平可进桡，水光山影暮相交。残阳欲去犹回首，一抹斜红曳竹梢。
晨征
作者：巩丰
朝代：宋

静观羣动亦劳哉，岂独吾为旅食催。
鸡唱未圆天已晓，蛙鸣初散雨还来。
清和入序殊无暑，小满先时政有雷。
酒贱茶饶新麵熟，不妨乘兴且徘徊。
晨征
作者：巩丰
朝代：宋

静观群动亦劳哉，岂独吾为旅食催。鸡唱未圆天已晓，蛙鸣初散雨还来。清和入序殊无暑，小满先时政有雷。酒贱茶饶新面熟，不妨乘兴且徘徊。
洞霄即事
作者：巩丰
朝代：宋

积藓青踰一寸痕，山灵守护几千春。长藤横系岩边木，何日重来挂葛巾。
洞霄即事
作者：巩丰
朝代：宋

积藓青踰一寸痕，山灵守护几千春。
长藤横繫岩边木，何日重来挂葛巾。
海棠
作者：巩丰
朝代：宋

衔子来东海，仙巢有凤雏。华开新棣萼，莟结小茱萸。富贵天专与，娇柔韵不粗。轻盈飞燕赵，韶丽彩鸾吴。入谱虽千品，倾城但一株。雾藏云体魄，霜染雪肌肤。酒晕欺西子，冰姿笑藐姑。暖风唇破玉，寒雨泪凝珠。蝶喜穿油幕，蜂羞赋蜜租。叶如疏复密，香似有还无。净灌岷江锦，浓施禁国朱。欲眠须客去，佯醉索人扶。剑外空逢杜，黄州却遇苏。已多归绮绣，唯未入氍毹。金谷非佳妾，雕阴是丑奴。自珍红颊辅，应怪白髭须。照树呼银烛，浇丛命玉轳。有诗曾送别，无力为嘘枯。尤物空凡马，芳春过白驹。尚凭花藻鉴，摘句已成图。
海棠
作者：巩丰
朝代：宋

衔子来东海，仙巢有凤雏。
华开新棣萼，莟结小茱萸。
富贵天专与，娇柔韵不粗。
轻盈飞燕赵，韶丽彩鸾吴。
入谱虽千品，倾城但一株。
雾藏云体魄，霜染雪肌肤。
酒晕欺西子，冰姿笑藐姑。
暖风唇破玉，寒雨泪凝珠。
蝶喜穿油幙，蜂羞赋蜜租。
叶如疎復密，香似有还无。
浄灌岷江锦，浓施禁国朱。
欲眠须客去，佯醉索人扶。
剑外空逢杜，黄州却遇苏。
已多归绮绣，唯未入氍毹。
金谷非佳妾，雕阴是丑奴。
自珍红颊辅，应怪白髭鬚。
照树呼银烛，浇丛命玉轳。
有诗曾送别，无力为嘘枯。
尤物空凡马，芳春过白驹。
尚凭花藻鉴，摘句已成图。
湖岭下十里是为湆澹滩行者多至此舍舟
作者：巩丰
朝代：宋

急流方了又高冈，日永周旋未觉忙。壁上字多知店老，岭边松茂喜车凉。丛丛乱筱承攲石，帖帖新荷恋小塘。湆澹恶滩应笑我，为虞鱼腹犯羊肠。
湖岭下十里是为湆澹滩行者多至此舍舟
作者：巩丰
朝代：宋

急流方了又高冈，日永周旋未觉忙。
壁上字多知店老，岭边松茂喜车凉。
丛丛乱篠承欹石，帖帖新荷恋小塘。
湆澹恶滩应笑我，为虞鱼腹犯羊肠。
炊熟日有怆松楸
作者：巩丰
朝代：宋

小楼吹断玉笙哀，春半余寒去復来。
五岁不浇坟土上，望江心折刺桐开。
炊熟日有怆松楸
作者：巩丰
朝代：宋

小楼吹断玉笙哀，春半馀寒去复来。五岁不浇坟土上，望江心折刺桐开。
离建
作者：巩丰
朝代：宋

旅中多得早朝晴，野润衣襟苦未清。时时数点雨犹落，隐隐一声雷不惊。山入夏来差觉老，花从春去久无情。长汀又涉来时路，麦陇桑村小问程。
离建
作者：巩丰
朝代：宋

旅中多得早朝晴，野润衣襟苦未清。
时时数点雨犹落，隠隠一声雷不惊。
山入夏来差觉老，花从春去久无情。
长汀又涉来时路，麦陇桑村小问程。
翠微亭
作者：巩丰
朝代：宋
体裁：七言绝句

行迹年来到处希，独于岩壑有深期。鹅溪道士能相属，请和空山木落诗。
翠蛟亭泉出天柱之趾将至洞霄门数折下坠方春盛时如蛟饮涧亭当木石最奇处旧取东坡诗语名以舞翠客谓不若直名翠蛟为不费答知宫事王君思明欣改之为赋一首
作者：巩丰
朝代：宋

木石相因依，妙处在得水。
遇其相合时，涧蹙水多止。
巍巍天柱峯，双洞空无底。
怪石抱川迴，灌木参天起。
青蛟走玉骨，玄脉贯石髓。
屈折暂得伸，掀舞如掉尾。
亭成自何年，不陋亦不侈。
秋深泉少缩，亭影照清泚。
忽遇水飞流，亭在银涛裏。
愁蛟捲亭去，相距不盈咫。
一落坠两谼，力竭势方已。
终疑入江湖，赴海日千里。
昨夜山雨豪，梧竹尽风靡。
轰雷与石斗，蛟怒几欲死。
吾亭方宴然，清晓见窗几。
因携一樽来，与客相料理。
剩拟画将归，题诗却留此。
翠蛟亭泉出天柱之趾将至洞霄门数折下坠方春盛时如蛟饮涧亭当木石最奇处旧取东坡诗语名以舞翠客谓不若直名翠蛟为不费答知宫事王君思明欣改之为赋一首
作者：巩丰
朝代：宋

木石相因依，妙处在得水。遇其相合时，涧蹙水多止。巍巍天柱峰，双洞空无底。怪石抱川回，灌木参天起。青蛟走玉骨，玄脉贯石髓。屈折暂得伸，掀舞如掉尾。亭成自何年，不陋亦不侈。秋深泉少缩，亭影照清泚。忽遇水飞流，亭在银涛里。愁蛟捲亭去，相距不盈咫。一落坠两谼，力竭势方已。终疑入江湖，赴海日千里。昨夜山雨豪，梧竹尽风靡。轰雷与石斗，蛟怒几欲死。吾亭方宴然，清晓见窗几。因携一樽来，与客相料理。剩拟画将归，题诗却留此。
芋洋岭背闻雨声满山细听林上槁叶风过之相戛击而成音后先疏数中节清绝难状篷笼夜雨未足为奇
作者：巩丰
朝代：宋

日未出扶桑，云犹屯海岳。宛是欲雨时，朝阴凛岩壑。霜林乱叶多，荏苒乾未落。飒飒满空山，细听微雨作。一叶初自吟，万叶竞相谑。就彼最高枝，相摩应宫角。燥响欲相凭，风来能领略。须臾不闻风，但听雨索索。是雨亦无奇，如雨乃可乐。风停叶静时，雨从何处著。霜野物声乾，终带尘土浊。篷音非出虚，瓢音太伤朴。得似此声清，潇洒过笙鹤。天籁者非耶，夔襄不能学。
芋洋岭背闻雨声满山细听林上槁叶风过之相戛击而成音后先疏数中节清绝难状篷笼夜雨未足为奇
作者：巩丰
朝代：宋

日未出扶桑，云犹屯海岳。
宛是欲雨时，朝阴凛岩壑。
霜林乱叶多，荏苒干未落。
飒飒满空山，细听微雨作。
一叶初自吟，万叶竞相谑。
就彼最高枝，相摩应宫角。
燥响欲相凭，风来能领略。
须臾不闻风，但听雨索索。
是雨亦无奇，如雨乃可乐。
风停叶静时，雨从何处着。
霜野物声干，终带尘土浊。
篷音非出虚，瓢音太伤朴。
得似此声清，潇洒过笙鹤。
天籁者非耶，夔襄不能学。
迎晖亭
作者：巩丰
朝代：宋
体裁：古风

我来将值日午时，千峰照耀碧玻璃。集贤村前俯列屋，宝林木石呈幽姿。人言可比双径雄，胜处乃在阿堵中。崇岗层嶂屹亭在，似约老眼来窥东。日出乌鸟飞，日入牛羊下。再游当与夸父期，不用山僧远迎迓。
送汤麟之秀才往汉东从徐省元教授学诗
作者：巩丰
朝代：宋

士游乡校间，如舟试津浦。
所见小溪山，未见大岛屿。
一旦远游学，如舟涉江湖。
所见寖以广，变怪惊龙鱼。
人生本自有丘壑，陋巷栖迟穷亦乐。
何必三江暨五湖，始助胸中疆界拓。
我言随寓耳目移，马迁所以游会稽。
向令俯偻但京国，未必大放雄深词。
君今濯秀双溪水，下语不凡真可喜。
若使循为举子文，定自棘门儿戏耳。
古来妙技如屠龙，不疗饥馁徒为工。
不如高科取富贵，如一枣叶持鍼锋。
挟册将游随子国，亲贤况是诸侯客。
曾将好手冠南宫，行当阔步趋文石。
奋飞欲往气莫降，蒹葭莽莽天雨霜。
扬澜左蠡吞九泽，大孤小孤插长江。
请停诗笔莫容易，大义联翩且周礼。
路途千里负笈人，併以经涂相指似。
送汤麟之秀才往汉东从徐省元教授学诗
作者：巩丰
朝代：宋

士游乡校间，如舟试津浦。所见小溪山，未见大岛屿。一旦远游学，如舟涉江湖。所见寖以广，变怪惊龙鱼。人生本自有丘壑，陋巷栖迟穷亦乐。何必三江暨五湖，始助胸中疆界拓。我言随寓耳目移，马迁所以游会稽。向令俯偻但京国，未必大放雄深词。君今濯秀双溪水，下语不凡真可喜。若使循为举子文，定自棘门儿戏耳。古来妙技如屠龙，不疗饥馁徒为工。不如高科取富贵，如一枣叶持针锋。挟册将游随子国，亲贤况是诸侯客。曾将好手冠南宫，行当阔步趋文石。奋飞欲往气莫降，蒹葭莽莽天雨霜。扬澜左蠡吞九泽，大孤小孤插长江。请停诗笔莫容易，大义联翩且周礼。路途千里负笈人，并以经涂相指似。
雪汀见二鸥三鹊对立
作者：巩丰
朝代：宋

二鸥三鹊羽毛鲜，立在方沙更可怜。
全似烂柯棋势裏，白棋初让黑棋先。
雪汀见二鸥三鹊对立
作者：巩丰
朝代：宋

二鸥三鹊羽毛鲜，立在方沙更可怜。全似烂柯棋势里，白棋初让黑棋先。
题阮孚墓
作者：巩丰
朝代：宋
体裁：七言绝句

千古高风挽不回，故山花落又花开。莫欺亭畔苍苍藓，曾印高人屐齿来。
题滴水岩
作者：巩彦辅
朝代：宋

千条玉箸挂岩前，一派银潢泻碧天。疑是鲛人在山泣，乱流珠颗落危颠。岩上流泉滴滴来，史君岩下宴频开。衰翁閒局官清淡，不许听歌醉玉杯。天然潇洒绝尘埃，四面如山画帐开。世上何须问仙境，只应此地是蓬莱。
题滴水岩·其一
作者：巩彦辅
朝代：宋

千条玉筯挂岩前，一派银潢泻碧天。
疑是鲛人在山泣，乱流珠颗落危颠。
题滴水岩·其一
作者：巩彦辅
朝代：宋

千条玉箸挂岩前，一派银潢泻碧天。疑是鲛人在山泣，乱流珠颗落危颠。
题滴水岩·其三
作者：巩彦辅
朝代：宋
体裁：七言绝句

天然潇洒绝尘埃，四面如山画帐开。世上何须问仙境，只应此地是蓬莱。
题滴水岩·其二
作者：巩彦辅
朝代：宋
体裁：七言绝句

岩上流泉滴滴来，史君岩下宴频开。衰翁閒局官清淡，不许听歌醉玉杯。
茅山书院谒侯处士像
作者：巫伋
朝代：宋
体裁：五言律诗

斋粮资讲舍，遗像拜山中。不尚神仙术，特存儒者风。斯文真未丧，吾道岂终穷。为忆皋比拥，庭前古木丛。
茅山書院謁侯處士像
作者：巫伋
朝代：宋

齋糧資講舍，遺像拜山中。
不尚神仙術，特存儒者風。
斯文真未喪，吾道豈終窮。
爲憶皋比擁，庭前古木叢。
惜奴娇·光阴奇
作者：巫山神女
朝代：宋
体裁：词

光阴奇。扶桑宫里。日月常昼，风物鲜明可爱。无阴晦。大帝频銮于瑶池。朱阑外，乘凤飞。教主开颜命醉。宝乐齐吹。尽是琼姿天妓。每三杯，须用圣母亲来揖。异果名花几千般，香盈袂。意欲归。却乘鸾车凤翼。
惜奴娇·光阴奇
作者：巫山神女
朝代：宋
体裁：词

光阴奇。扶桑宫里。日月常昼，风物鲜明可爱。无阴晦。大帝频銮於瑶池。朱阑外，乘凤飞。教主开颜命醉。宝乐齐吹。尽是琼姿天妓。每三杯，须用圣母亲来揖。异果名花几千般，香盈袂。意欲归。却乘鸾车凤翼。
惜奴娇·劝人
作者：巫山神女
朝代：宋
体裁：词

再启诸公，百岁还如电急。高名显位瞬息尔。泛水轻沤，霎那间、难久立。画烛当风里。安能久之。速往茅峰割爱，休名避世。等功成、须有上真相引指。放死求生，施良药、功无比。千万记。此个奇方第一。
惜奴娇·吾归矣
作者：巫山神女
朝代：宋
体裁：词

吾归矣。仙宫久离。洞户无人管之。专俟吾归。欲要开金燧。千万频修己。言讫无忘之。哩囉哩。此去无由再至。事冗难言，尔辈须能自会。汝之言，还便是如吾意。大抵方寸平平，无忧耳。虽改易之。愁何畏。
惜奴娇·归
作者：巫山神女
朝代：宋
体裁：词

吾归矣。仙宫久离。洞户无人管之。专俟吾归。欲要开金燧。千万频修己。言讫无忘之。哩啰哩。此去无由再至。事冗难言，尔辈须能自会。汝之言，还便是如吾意。大抵方寸平平，无忧耳。虽改易之。愁何畏。
惜奴娇·显焕明霞
作者：巫山神女
朝代：宋
体裁：词

显焕明霞，万丈祥云高布，望仙官衣带，曳曳临香砌。玉兽齐焚，满高穹、盘龙势。大帝起。玉女金童遍侍。奉敕宣言，甚荷诸仙厚意。复回奏，感恩顿首皆躬袂。奏毕还宫，尚依然云霞密，奇更异。非我君，何闻耳。
惜奴娇·玉清宫
作者：巫山神女
朝代：宋

紫云绛霭，高拥瑶砌。晓光中、无限剖列。肃整天仙队。又有殊音欲举。声还止，朝罢时，亦有清香飘世。玉驾才兴，高上真仙尽退。有琼花如雪，散漫飞空里。玉女金童，捧丹文、传仙诲。抚诸仙，早起劳卿过耳。
惜奴娇·王母宫食蟠桃
作者：巫山神女
朝代：宋
体裁：词

方结实累累。翠枝交映，蟠桃颗颗，仙味真香美。遂命双成，持灵刀割来，耳服一粒，令我延年万岁。堪笑东方，便启私心盗饵。使宫中仙伴，递互相尤殢。无奈双成，向王母高陈之。遂指方，偷了蟠桃是你。
惜奴娇·瑶阙琼宫
作者：巫山神女
朝代：宋
体裁：词

瑶阙琼宫，高枕巫山十二。睹瞿塘、千载滟滟云涛沸。异景无穷好，闲吟满酌金卮。忆前时。楚襄王，曾来梦中相会。吾正鬓乱钗横，敛霞衣云缕。向前低揖。问我仙职。桃杏遍开，绿草萋萋铺地。燕子来时，向巫山、朝朝行雨暮行云，有闲时，只恁画堂高枕。
惜奴娇·紫云绛霭
作者：巫山神女
朝代：宋
体裁：词

紫云绛霭，高拥瑶砌。晓光中、无限剖列。肃整天仙队。又有殊音欲举，声还止。朝罢时。亦有清香飘世。玉驾才兴，高上真仙尽退。有琼花如雪，散漫飞空里。玉女金童，捧丹文、传仙诲。抚诸仙，早起劳卿过耳。
惜奴娇·绕绕云梯
作者：巫山神女
朝代：宋
体裁：词

绕绕云梯，上彻青霄霞外。与诸仙同饮，镇长春醉。虎啸猿吟，碧桃香异风飘细。希奇。想人间难识，这般滋味。姮娥奏乐箫韶，有仙音异品，自然清脆。遏住行云不敢飞。空凝滞。好是波澜澄湛，一溪香水。
惜奴娇·蓬莱景
作者：巫山神女
朝代：宋
体裁：词

山染青螺缥渺，人间难陟。有珍珠光照，昼夜无休息。仙景无极。欲言时。汝等何知。且修心，要观游，亦非。大段难易。下俯浮生，尚自争名逐利。岂不省，来岁扰扰兵戈起。天惨云愁，念时衰如何是。使我辈、终日蓬宫下泪。
水調歌頭
作者：巴州守
朝代：宋

霽色滿空碧，爽氣正橫秋。登高行樂，□來只說古巴州。掃□塵埃來坐，攜取煙雲杖履，容□□清遊。坐上盡佳客，一醉破千憂。倚虛壁，絕臨□，上層樓。黃花赤葉，鳥□啼斷四山幽。醉裡不知歸去，空有亂雲衰草，落日幾多愁。舞鶴在霄漢，宿鷺點汀洲。
水调歌头·霁色满空碧
作者：巴州守
朝代：宋
体裁：词

霁色满空碧，爽气正横秋。登高行乐，□来只说古巴州。扫□尘埃来坐，携取烟云杖履，容□□清游。坐上尽佳客，一醉破千忧。倚虚壁，绝临□，上层楼。黄花赤叶，鸟□啼断四山幽。醉里不知归去，空有乱云衰草，落日几多愁。舞鹤在霄汉，宿鹭点汀洲。
失調名
作者：巴談
朝代：宋

正月月盡夕。芭蕉船一隻。燈盞兩隻明輝輝，內裡更有筵席。奉勸郎君小娘子。飽吃莫形跡。每年只有今日日。願我做來稱意。奉勸郎君小娘子。空去送窮鬼。空去送窮鬼。
失调名·送穷鬼词
作者：巴谈
朝代：宋
体裁：词

正月月尽夕。芭蕉船一只。灯盏两只明辉辉，内里更有筵席。奉劝郎君小娘子。饱吃莫形迹。每年只有今日日。愿我做来称意。奉劝郎君小娘子。空去送穷鬼。空去送穷鬼。
賦梅花
作者：布衣某
朝代：宋

影摇溪脚月猶冷，香滿枝頭雪未乾。
只爲傳家太清白，致令生子亦辛酸。
赋梅花
作者：布衣某
朝代：宋

影摇溪脚月犹冷，香满枝头雪未乾。只为传家太清白，致令生子亦辛酸。
赋梅花
作者：布衣某
朝代：宋

影摇溪脚月犹冷，香满枝头雪未干。
只为传家太清白，致令生子亦辛酸。
公安早发
作者：师严
朝代：宋
体裁：五言律诗

去国秦公子，穷途阮步兵。别离如昨日，豪侠异平生。江月为谁好，巴船何处行。高秋伴摇落，早发若为情。
大阅
作者：师严
朝代：宋

长江天设险，荆州国西门。幕前杖斧钺，赫赫齐晋尊。熊罴在掌握，百万不敢喧。固列崖峤立，动色虹蜺翻。虽云上将猷，亦是明主恩。高秋鼓角壮，惨澹伤精魂。山南正困厄，血肉连川原。由来多垒辱，岂不在大藩。既同事王室，于义如弟昆。勖哉从简书，恤邻古所敦。
大阅
作者：师严
朝代：宋

长江天设险，荆州国西门。
幕前杖斧钺，赫赫齐晋尊。
熊罴在掌握，百万不敢喧。
固列崖峤立，动色虹蜺翻。
虽云上将猷，亦是明主恩。
高秋鼓角壮，惨澹伤精魂。
山南正困戹，血肉连川原。
由来多垒辱，岂不在大藩。
既同事王室，于义如弟晜。
朂哉从简书，恤邻古所敦。
庚午三月五日朱尚书席上醉歌
作者：师严
朝代：宋

天风浩荡何处来，荆南府中好春酒。
我公此日盛宾佐，但饮无劳问升斗。
座中十万无下筯，乌帽朱衣马牛走。
好舞清歌如有神，翠烂金明各回首。
人生行乐须壮年，小人再拜为主寿。
满堂泪落起挽鬚，临馈三叹成鬰纡。
干戈未定郡国破，乱臣贼子何代无。
主忧臣辱坐感激，忍对花鸟调欢娱。
近闻士卒愿一战，猛气正倚风尘粗。
丈夫行事动千古，快意一饱非雄图。
庚午三月五日朱尚书席上醉歌
作者：师严
朝代：宋

天风浩荡何处来，荆南府中好春酒。我公此日盛宾佐，但饮无劳问升斗。座中十万无下箸，乌帽朱衣马牛走。好舞清歌如有神，翠烂金明各回首。人生行乐须壮年，小人再拜为主寿。满堂泪落起挽须，临馈三叹成郁纡。干戈未定郡国破，乱臣贼子何代无。主忧臣辱坐感激，忍对花鸟调欢娱。近闻士卒愿一战，猛气正倚风尘粗。丈夫行事动千古，快意一饱非雄图。
武陵客居
作者：师严
朝代：宋

浩荡千年调，饥寒八尺身。不愁逢魍魉，可笑系麒麟。残雪江村路，空山涧水春。时违终远去，道在岂全贫。
武陵客居
作者：师严
朝代：宋

浩荡千年调，饥寒八尺身。
不愁逢魍魉，可笑繫麒麟。
残雪江村路，空山涧水春。
时违终远去，道在岂全贫。
渡江
作者：师严
朝代：宋

鹿门山人沧浪客，洒泪已枯眼见骨。
风尘峥嵘万里空，不知何处营三窟。
城中性命汤火近，路穷援断无消息。
鼠窃狗偷何足忧，都将十指漫天日。
大言阔步好公卿，三百年余涵养成。
已闻郑五但搔首，復道庞涓竖子名。
平时肉食夸果决，谁信临危跋疐行。
白头面皱牙齿落，万事已矣秋风生。
渡江
作者：师严
朝代：宋

鹿门山人沧浪客，洒泪已枯眼见骨。风尘峥嵘万里空，不知何处营三窟。城中性命汤火近，路穷援断无消息。鼠窃狗偷何足忧，都将十指漫天日。大言阔步好公卿，三百年馀涵养成。已闻郑五但搔首，复道庞涓竖子名。平时肉食誇果决，谁信临危跋疐行。白头面皱牙齿落，万事已矣秋风生。
蔺五见访
作者：师严
朝代：宋

汉阴美人青兕裘，独骑瘦马寻荒丘。花前下马迎一笑，珠玉在侧形骸羞。酒酣散发箕踞坐，锦带烂熳悬吴钩。断蛟刺虎好身手，碧瞳如水涵清秋。惜哉科目太脱略，壮士岂为章句囚。中原格斗困不已，江波木落寒悠悠。
蔺五见访
作者：师严
朝代：宋

汉阴美人青兕裘，独骑瘦马寻荒丘。
花前下马迎一笑，珠玉在侧形骸羞。
酒酣散髮箕踞坐，锦带烂熳悬吴鈎。
断蛟刺虎好身手，碧瞳如水涵清秋。
惜哉科目太脱略，壮士岂为章句囚。
中原格斗困不已，江波木落寒悠悠。
见日庵旧址
作者：师显行
朝代：宋

跨鹤骖鸾访稚川，松风吹散铁桥烟。联登百步眼万里，长啸一声身九天。倚大石楼敲竹杖，蹑飞云顶著吟鞭。而今饱挹罗浮秀，未服灵丹亦是仙。
见日庵旧址
作者：师显行
朝代：宋

跨鹤骖鸾访穉川，松风吹散铁桥烟。
联登百步眼万里，长啸一声身九天。
倚大石楼敲竹杖，蹑飞云顶着吟鞭。
而今饱挹罗浮秀，未服灵丹亦是仙。
丈人观
作者：师浑甫
朝代：宋
体裁：五言绝句

宁君始学道，敢据五岳尊。及为帝东在，便与天长存。
清都观
作者：师浑甫
朝代：宋

清都视诸方，事力良不齐。
幽赏岂不胜，门当白云溪。
剑峯誓罔象，丹井藏虹蜺。
清都观
作者：师浑甫
朝代：宋

清都视诸方，事力良不齐。幽赏岂不胜，门当白云溪。剑峰誓罔象，丹井藏虹蜺。
题义门胡氏华林书院
作者：师祯
朝代：宋

满架高峰隐史书，英儒冠盖会仙居。云霞满屋光难掩，松柏数庭景有馀。累世子孙传孝义，一时旌表在门闾。要知感伏休徵处，次第鸾凰上碧虚。
题义门胡氏华林书院
作者：师祯
朝代：宋

满架高峰隠史书，英儒冠盖会仙居。
云霞满屋光难掩，松柏数庭景有余。
累世子孙传孝义，一时旌表在门闾。
要知感伏休征处，次第鸾凰上碧虚。
赠宣义大师英公
作者：师颃
朝代：宋

禅得玄机笔得精，孤云光彩甚分明。
毫端落纸堪为宝，海内无人不重名。
山约终归双履在，髭因凉剃一刀轻。
何妨换取羣鹅了，却与迷徒指化城。
赠宣义大师英公
作者：师颃
朝代：宋

禅得玄机笔得精，孤云光彩甚分明。毫端落纸堪为宝，海内无人不重名。山约终归双履在，髭因凉剃一刀轻。何妨换取群鹅了，却与迷徒指化城。
昨传旨劳军彰明蒙文孺智仲皆惠佳句道中先次文孺韵奉寄并以谢智仲
作者：师骥
朝代：宋
体裁：七言律诗

圣主宽仁念小臣，江湖未许去垂纶。眷言剑阁出车远，用锡枫宸湛露春。燕豆恩光浮四坐，旌旗喜气动三辰。顾余滥辱皇华命，更获从容遇故人。
瑞鹤仙·燕堂秋未老
作者：希叟
朝代：宋
体裁：词

燕堂秋未老。正木犀香散，芙蓉红小。门阑瑞烟绕。望银河月暗，寿星偏照。碧霞道要。有真人、亲传最妙。况桃源旧约，重寻鬓发，胜如年少。缥缈。六铢衣降，九转丹成，五云齐到。十洲三岛。神仙路，终须到。对芝兰玉树，宝杯交劝，何惜玉山醉倒。看乘鸾跨鹤，归来洞天未晓。
公安早發
作者：師嚴
朝代：宋

去國秦公子，窮途阮步兵。
別離如昨日，豪俠異平生。
江月爲誰好，巴船何處行。
高秋伴摇落，早發若爲情。
大閲
作者：師嚴
朝代：宋

長江天設險，荆州國西門。
幕前杖斧鉞，赫赫齊晉尊。
熊羆在掌握，百萬不敢喧。
固列崖嶠立，動色虹蜺翻。
雖云上將猷，亦是明主恩。
高秋鼓角壯，慘澹傷精魂。
山南正困戹，血肉連川原。
由來多壘辱，豈不在大藩。
既同事王室，於義如弟晜。
朂哉從簡書，卹鄰古所敦。
庚午三月五日朱尚書席上醉歌
作者：師嚴
朝代：宋

天風浩蕩何處來，荆南府中好春酒。
我公此日盛賓佐，但飲無勞問升斗。
座中十萬無下筯，烏帽朱衣馬牛走。
好舞清歌如有神，翠爛金明各回首。
人生行樂須壯年，小人再拜爲主壽。
滿堂淚落起挽鬚，臨饋三歎成鬰紆。
干戈未定郡國破，亂臣賊子何代無。
主憂臣辱坐感激，忍對花鳥調歡娛。
近聞士卒願一戰，猛氣正倚風塵粗。
丈夫行事動千古，快意一飽非雄圖。
武陵客居
作者：師嚴
朝代：宋

浩蕩千年調，饑寒八尺身。
不愁逢魍魎，可笑繫麒麟。
殘雪江村路，空山澗水春。
時違終遠去，道在豈全貧。
渡江
作者：師嚴
朝代：宋

鹿門山人滄浪客，灑淚已枯眼見骨。
風塵崢嶸萬里空，不知何處營三窟。
城中性命湯火近，路窮援斷無消息。
鼠竊狗偷何足憂，都將十指漫天日。
大言闊步好公卿，三百年餘涵養成。
已聞鄭五但搔首，復道龐涓豎子名。
平時肉食誇果决，誰信臨危跋疐行。
白頭面皺牙齒落，萬事已矣秋風生。
藺五見訪
作者：師嚴
朝代：宋

漢陰美人青兕裘，獨騎瘦馬尋荒丘。
花前下馬迎一笑，珠玉在側形骸羞。
酒酣散髮箕踞坐，錦带爛熳懸吳鈎。
斷蛟刺虎好身手，碧瞳如水涵清秋。
惜哉科目太脫略，壯士豈爲章句囚。
中原格鬭困不已，江波木落寒悠悠。
丈人觀
作者：師渾甫
朝代：宋

甯君始學道，敢據五嶽尊。
及爲帝東在，便與天長存。
清都觀
作者：師渾甫
朝代：宋

清都視諸方，事力良不齊。
幽賞豈不勝，門當白雲溪。
劍峯誓罔象，丹井藏虹蜺。
題義門胡氏華林書院
作者：師禎
朝代：宋

滿架高峰隠史書，英儒冠蓋會仙居。
雲霞滿屋光難掩，松柏數庭景有餘。
累世子孫傳孝義，一時旌表在門閭。
要知感伏休徵處，次第鸞凰上碧虛。
贈宣義大師英公
作者：師頏
朝代：宋

禪得玄機筆得精，孤雲光彩甚分明。
毫端落紙堪爲寶，海內無人不重名。
山約終歸雙履在，髭因凉剃一刀輕。
何妨換取羣鵝了，却與迷徒指化城。
見日庵舊址
作者：師顯行
朝代：宋

跨鶴驂鸞訪穉川，松風吹散鐵橋煙。
聯登百步眼萬里，長嘯一聲身九天。
倚大石樓敲竹杖，躡飛雲頂著吟鞭。
而今飽挹羅浮秀，未服靈丹亦是仙。
昨傳旨勞軍彰明蒙文孺智仲皆惠佳句道中先次文孺韻奉寄併以謝智仲
作者：師驥
朝代：宋

聖主寬仁念小臣，江湖未許去垂綸。
眷言劍閣出車遠，用錫楓宸湛露春。
燕豆恩光浮四坐，旌旗喜氣動三辰。
顧余濫辱皇華命，更獲從容遇故人。
題滴水巖
作者：席汝明
朝代：宋

塞上風埃撲眼多，飛泉欣見此巖阿。
冰絲不斷銀潢脈，珠滴長圓月窟波。
暫轉杯觴閑屈曲，忽爲霖雨下霶𩃱。
形容好景須詩筆，萬古蒼崖始一磨。
题滴水岩
作者：席汝明
朝代：宋

塞上风埃扑眼多，飞泉欣见此岩阿。冰丝不断银潢脉，珠滴长圆月窟波。暂转杯觞闲屈曲，忽为霖雨下霶？。形容好景须诗笔，万古苍崖始一磨。
题滴水岩
作者：席汝明
朝代：宋
体裁：七言律诗

塞上风埃扑眼多，飞泉欣见此岩阿。冰丝不断银潢脉，珠滴长圆月窟波。暂转杯觞闲屈曲，忽为霖雨下霶�。形容好景须诗笔，万古苍崖始一磨。
题滴水岩
作者：席汝明
朝代：宋

塞上风埃扑眼多，飞泉欣见此岩阿。
冰丝不断银潢脉，珠滴长圆月窟波。
暂转杯觞闲屈曲，忽为霖雨下霶𩃱。
形容好景须诗笔，万古苍崖始一磨。
耆英会
作者：席汝言
朝代：宋

击国安危唐上宰，功成身退汉留侯。
二公闲暇开高宴。九老雍容奉胜流。
共接雅欢恩意洽，不矜崇贵礼容优。
赏心乐事人间盛，岂谓今稀古莫俦。
耆英会
作者：席汝言
朝代：宋

系国安危唐上宰，功成身退汉留侯。二公闲暇开高宴，九老雍容奉胜流。共接雅欢恩意洽，不矜崇贵礼容优。赏心乐事人间盛，岂谓今稀古莫俦。壮岁尘埃禄事牵，老归重到旧林泉。曾无勋业书青史，偶向康宁养老年。自分杜门居陋巷，敢期序齿预公筵。更惭形秽才凉薄，不称图真接钜贤。
耆英会·其一
作者：席汝言
朝代：宋

系国安危唐上宰，功成身退汉留侯。二公闲暇开高宴，九老雍容奉胜流。共接雅欢恩意洽，不矜崇贵礼容优。赏心乐事人间盛，岂谓今稀古莫俦。
耆英会·其一
作者：席汝言
朝代：宋

繫国安危唐上宰，功成身退汉留侯。
二公闲暇开高宴，九老雍容奉胜流。
共接雅欢恩意洽，不矜崇贵礼容优。
赏心乐事人间盛，岂谓今稀古莫俦。
耆英会·其二
作者：席汝言
朝代：宋

壮岁尘埃禄事牵，老归重到旧林泉。
曾无勋业书青史，偶向康宁养老年。
自分杜门居陋巷，敢期序齿预公筵。
更惭形秽才凉薄，不称图真接鉅贤。
耆英会·其二
作者：席汝言
朝代：宋

壮岁尘埃禄事牵，老归重到旧林泉。曾无勋业书青史，偶向康宁养老年。自分杜门居陋巷，敢期序齿预公筵。更惭形秽才凉薄，不称图真接钜贤。
耆英會·其一
作者：席汝言
朝代：宋

繫國安危唐上宰，功成身退漢留侯。
二公閑暇開高宴，九老雍容奉勝流。
共接雅歡恩意洽，不矜崇貴禮容優。
賞心樂事人間盛，豈謂今稀古莫儔。
耆英會·其二
作者：席汝言
朝代：宋

壯歲塵埃祿事牽，老歸重到舊林泉。
曾無勳業書青史，偶向康寧養老年。
自分杜門居陋巷，敢期序齒預公筵。
更慚形穢才凉薄，不稱圖真接鉅賢。
留題酒家壁
作者：席炎
朝代：宋

山雲出山無一錢，日日醉倒春風邊。
采蘋橋南徐孺子，白酒初熟留神仙。
留题酒家壁
作者：席炎
朝代：宋

山云出山无一钱，日日醉倒春风边。
采苹桥南徐孺子，白酒初熟留神仙。
留题酒家壁
作者：席炎
朝代：宋

山云出山无一钱，日日醉倒春风边。采蘋桥南徐孺子，白酒初熟留神仙。
次令衿游玉壶高咏十绝 其三 处处可人
作者：席羲叟
朝代：宋

陂塘五月迎秋爽，脩竹成阴一径开。俗客自应惭到此，幽深雅称杖藜来。
次令衿游玉壶高咏十绝 其二 独坐
作者：席羲叟
朝代：宋

几槛虚明不著埃，忘机鸥鸟自飞来。北窗高卧羲皇世，九陌红尘安在哉。
次令衿游玉壶高咏十绝 其八 满园秋香
作者：席羲叟
朝代：宋

黄金匀揉万英开，步绕清芬过砌台。一笑欣然超鼻观，知公曾到月中来。
次令衿游玉壶高咏十绝 其十 对换
作者：席羲叟
朝代：宋

绝景频因警句誇，莫传俚耳便纷挐。须知味道耽岩穴，志意难将富贵加。
次令衿游玉壶高咏十绝 其四 解衣磐
作者：席羲叟
朝代：宋

林宗乌帻任攲倾，缓带荷风拂面清。城市轮蹄闹如织，飘然从此便登瀛。
次令衿游玉壶高咏十绝·久病便觉清快
作者：席羲叟
朝代：宋
体裁：七言绝句

内熟先从一念收，浩然勿药更何求。西山故自朝来爽，政不惊人语不休。
次令衿游玉壶高咏十绝·凭栏看花
作者：席羲叟
朝代：宋
体裁：七言绝句

湖光空阔水天秋，翠盖红衣永日留。惟有诗情磨不尽，碧云吟就喜汤休。
次令衿游玉壶高咏十绝·处处可人
作者：席羲叟
朝代：宋

陂塘五月迎秋爽，修竹成阴一径开。
俗客自应惭到此，幽深雅称杖藜来。
次令衿游玉壶高咏十绝·对换
作者：席羲叟
朝代：宋

绝景频因警句夸，莫传俚耳便纷挐。
须知味道耽岩穴，志意难将富贵加。
次令衿游玉壶高咏十绝·小雨垂帘就寝
作者：席羲叟
朝代：宋
体裁：七言绝句

篆香如雾细萦帘，始信壶中别有天。客舍黄粱今熟否，邯郸无梦梦游仙。
次令衿游玉壶高咏十绝·欲归甫留
作者：席羲叟
朝代：宋
体裁：七言绝句

度堑昏鸦接翅稀，断霞相映雾山微。驺车不用飞青盖，试作山翁倒载归。
次令衿游玉壶高咏十绝·满园秋香
作者：席羲叟
朝代：宋

黄金匀揉万英开，步遶清芬过砌台。
一笑欣然超鼻观，知公曾到月中来。
次令衿游玉壶高咏十绝·独坐
作者：席羲叟
朝代：宋

几槛虚明不着埃，忘机鸥鸟自飞来。
北窗高卧羲皇世，九陌红尘安在哉。
次令衿游玉壶高咏十绝·解衣盘
作者：席羲叟
朝代：宋

林宗乌帻任欹倾，缓带荷风拂面清。
城市轮蹄闹如织，飘然从此便登瀛。
次令衿游玉壶高咏十绝·风雷大作
作者：席羲叟
朝代：宋
体裁：七言绝句

坐听风雷起空谷，俄看四面野云生。道人不作英雄气，可笑当年失箸惊。
次令衿游玉壶高咏十绝·风雷大作
作者：席羲叟
朝代：宋

坐听风雷起空谷，俄看四面野云生。道人不作英雄气，可笑当年失箸惊。几槛虚明不著埃，忘机鸥鸟自飞来。北窗高卧羲皇世，九陌红尘安在哉。陂塘五月迎秋爽，脩竹成阴一径开。俗客自应惭到此，幽深雅称杖藜来。林宗乌帻任攲倾，缓带荷风拂面清。城市轮蹄闹如织，飘然从此便登瀛。篆香如雾细萦帘，始信壶中别有天。客舍黄粱今熟否，邯郸无梦梦游仙。湖光空阔水天秋，翠盖红衣永日留。惟有诗情磨不尽，碧云吟就喜汤休。度堑昏鸦接翅稀，断霞相映雾山微。驺车不用飞青盖，试作山翁倒载归。黄金匀揉万英开，步绕清芬过砌台。一笑欣然超鼻观，知公曾到月中来。内熟先从一念收，浩然勿药更何求。西山故自朝来爽，政不惊人语不休。绝景频因警句誇，莫传俚耳便纷挐。须知味道耽岩穴，志意难将富贵加。
次令衿遊玉壺高詠十絕·久病便覺清快
作者：席羲叟
朝代：宋

內熟先從一念收，浩然勿藥更何求。
西山故自朝來爽，政不驚人語不休。
次令衿遊玉壺高詠十絕·凭欄看花
作者：席羲叟
朝代：宋

湖光空闊水天秋，翠蓋紅衣永日留。
惟有詩情磨不盡，碧雲吟就喜湯休。
次令衿遊玉壺高詠十絕·對換
作者：席羲叟
朝代：宋

絕景頻因警句誇，莫傳俚耳便紛挐。
須知味道耽巖穴，志意難將富貴加。
次令衿遊玉壺高詠十絕·小雨垂簾就寢
作者：席羲叟
朝代：宋

篆香如霧細縈簾，始信壺中別有天。
客舍黄粱今熟否，邯鄲無夢夢遊仙。
次令衿遊玉壺高詠十絕·欲歸甫留
作者：席羲叟
朝代：宋

度塹昏鴉接翅稀，斷霞相映霧山微。
騶車不用飛青蓋，試作山翁倒載歸。
次令衿遊玉壺高詠十絕·滿園秋香
作者：席羲叟
朝代：宋

黄金勻揉萬英開，步遶清芬過砌臺。
一笑欣然超鼻觀，知公曾到月中來。
次令衿遊玉壺高詠十絕·獨坐
作者：席羲叟
朝代：宋

几檻虛明不著埃，忘機鷗鳥自飛來。
北窗高卧羲皇世，九陌紅塵安在哉。
次令衿遊玉壺高詠十絕·處處可人
作者：席羲叟
朝代：宋

陂塘五月迎秋爽，脩竹成陰一逕開。
俗客自應慚到此，幽深雅稱杖藜來。
次令衿遊玉壺高詠十絕·解衣磐
作者：席羲叟
朝代：宋

林宗烏幘任欹傾，緩带荷風拂面清。
城市輪蹄鬧如織，飄然從此便登瀛。
次令衿遊玉壺高詠十絕·風雷大作
作者：席羲叟
朝代：宋

坐聽風雷起空谷，俄看四面野雲生。
道人不作英雄氣，可笑當年失箸驚。
次楊夢錫雪後古梅正芳韵兼呈李史君
作者：常不輕
朝代：宋

郭相謀深古來少，詞翰升堂爲君掃。
憶君誦詩神凜然，相逢苦覺人情好。
歌詞自作風格老，百壺且試開懷抱。
皂蓋能忘折野梅，浣花溪裏花饒笑。
次杨梦锡雪后古梅正芳韵兼呈李史君
作者：常不轻
朝代：宋

郭相谋深古来少，词翰升堂为君扫。
忆君诵诗神凛然，相逢苦觉人情好。
歌词自作风格老，百壶且试开怀抱。
皂盖能忘折野梅，浣花溪裏花饶笑。
次杨梦锡雪后古梅正芳韵兼呈李史君
作者：常不轻
朝代：宋

郭相谋深古来少，词翰升堂为君扫。忆君诵诗神凛然，相逢苦觉人情好。歌词自作风格老，百壶且试开怀抱。皂盖能忘折野梅，浣花溪里花饶笑。
游{若/山}山寺
作者：常令孙
朝代：宋

薝卜花中燕子飞，旌旗小队到招提。
客车陆续毡重席，僧馔雍客藿间藜。
文奕已先元墅夺，诗坛渐压鲁山低。
归来醉步谁扶杖，月在牛栏西復西。
游■山寺
作者：常令孙
朝代：宋

薝卜花中燕子飞，旌旗小队到招提。客车陆续毡重席，僧馔雍客藿间藜。文奕已先元墅夺，诗坛渐压鲁山低。归来醉步谁扶杖，月在牛栏西复西。
游■山寺
作者：常令孙
朝代：宋
体裁：七言律诗

薝卜花中燕子飞，旌旗小队到招提。客车陆续毡重席，僧馔雍容藿间藜。文奕已先元墅夺，诗坛渐压鲁山低。归来醉步谁扶杖，月在牛栏西复西。
遊{若/山}山寺
作者：常令孫
朝代：宋

薝蔔花中燕子飛，旌旗小隊到招提。
客車陸續氈重席，僧饌雍客藿間藜。
文奕已先元墅奪，詩壇漸壓魯山低。
歸來醉步誰扶杖，月在牛欄西復西。
题滴水岩
作者：常传正
朝代：宋

朦胧秋月助光辉，飘泊春风溅客衣。
百尺水晶帘不捲，数峰巫峡雨长飞。
羽觞修禊行将近，蜡屐登山定不稀。
自恨云岩迹如扫，仗君借眼瞩芳菲。
题滴水岩
作者：常传正
朝代：宋

朦胧秋月助光辉，飘泊春风溅客衣。百尺水晶帘不捲，数峰巫峡雨长飞。羽觞脩禊行将近，蜡屐登山定不稀。自恨云岩迹如扫，仗君借眼瞩芳菲。
題滴水巖
作者：常傳正
朝代：宋

朦朧秋月助光輝，飄泊春風濺客衣。
百尺水晶簾不捲，數峰巫峽雨長飛。
羽觴脩禊行將近，蠟屐登山定不稀。
自恨雲巖跡如掃，仗君借眼矚芳菲。
賈司倉祠堂
作者：常勉
朝代：宋

自古才難達，司倉與世乖。
官雖爲言謫，名不共身埋。
龕像塵昏壁，詩魂月滿齋。
孤墳沒秋草，客到重傷懷。
贾司仓祠堂
作者：常勉
朝代：宋
体裁：五言律诗

自古才难达，司仓与世乖。官虽为言谪，名不共身埋。龛像尘昏壁，诗魂月满斋。孤坟没秋草，客到重伤怀。
兰江
作者：常均
朝代：宋
体裁：七言绝句

波翻雪浪养云涛，亭压兰江意气高。楚国兴亡何处问，佩兰人去有离骚。
蘭江
作者：常均
朝代：宋

波翻雪浪養雲濤，亭壓蘭江意氣高。
楚國興亡何處問，佩蘭人去有離騷。
怀嵩楼
作者：常安民
朝代：宋
体裁：七言绝句

当年谩作嵩山想，末路难回瘴海身。斜日西风总如昨，风流只欠倚栏人。
懷嵩樓
作者：常安民
朝代：宋

當年謾作嵩山想，末路難回瘴海身。
斜日西風總如昨，風流只欠倚欄人。
題醒心亭
作者：常安民
朝代：宋

爲愛昌黎湖上句，醉來直上醒心亭。
煩酲不待山風解，卧讀殘碑已自醒。
题醒心亭
作者：常安民
朝代：宋
体裁：七言绝句

为爱昌黎湖上句，醉来直上醒心亭。烦酲不待山风解，卧读残碑已自醒。
挽想庵和尚
作者：常挺
朝代：宋

想庵住世大玲珑，脱壳谁知脱屣同。现相维尘非是病，到头法喜本真空。一尘顿灭灵台上，万劫都销烈焰中。从此尺丘藏卵塔，白云流水任西东。
挽想庵和尚
作者：常挺
朝代：宋

想庵住世大玲珑，脱殻谁知脱屣同。
现相维尘非是病，到头法喜本真空。
一尘顿灭灵台上，万劫都销烈焰中。
从此尺丘藏卵塔，白云流水任西东。
挽想庵和尚
作者：常挺
朝代：宋

想庵住世大玲瓏，脫殻誰知脫屣同。
現相維塵非是病，到頭法喜本真空。
一塵頓滅靈臺上，萬劫都銷烈焰中。
從此尺丘藏卵塔，白雲流水任西東。
淳佑七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得汉字
作者：常挺
朝代：宋

庆元道学家，紫阳诸弟冠。
正印君得之，理窟讲深贯。
雄文摛玉堂，直笔插东观。
粹然中和容，清庙古珪瓒。
遯翁上封事，犹或以蓍断。
君袖秋月章，直造紫皇案。
赤手搏长鲸，未能分万段。
白华久无诗，清风可激顽。
去身似叶轻，来事如麻乱。
帝忧大江东，所至有水旱。
列宿选郎闱，福星下霄汉。
祇恐席未温，宣室夜将半。
淳祐七年丁未十一月朔蔡久軒自江東提刑歸抵家時三館諸公以風霜隨氣節河漢下文章分韻賦詩送別得漢字
作者：常挺
朝代：宋

慶元道學家，紫陽諸弟冠。
正印君得之，理窟講深貫。
雄文摛玉堂，直筆插東觀。
粹然中和容，清廟古珪瓚。
遯翁上封事，猶或以蓍斷。
君袖秋月章，直造紫皇案。
赤手搏長鯨，未能分萬段。
白華久無詩，清風可激頑。
去身似葉輕，來事如麻亂。
帝憂大江東，所至有水旱。
列宿選郎闈，福星下霄漢。
祇恐席未溫，宣室夜將半。
淳祐七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得汉字
作者：常挺
朝代：宋

庆元道学家，紫阳诸弟冠。正印君得之，理窟讲深贯。雄文摛玉堂，直笔插东观。粹然中和容，清庙古圭瓒。遁翁上封事，犹或以蓍断。君袖秋月章，直造紫皇案。赤手搏长鲸，未能分万段。白华久无诗，清风可激顽。去身似叶轻，来事如麻乱。帝忧大江东，所至有水旱。列宿选郎闱，福星下霄汉。祇恐席未温，宣室夜将半。
視師頌
作者：常挺
朝代：宋

岷山穹隆，岷水浺瀜。
氣鬰葱葱，至和所鍾。
秀毓臨邛，篤生英雄。
綽有祖風，唐之鄭公。
進思盡忠，王臣靡躬。
萬壑奔洚，砥植在中。
退思固窮，爲時儒宗。
啟迪顓蒙，如金在鎔。
王明泰通，虎嘯風從。
入覲九重，天子改容。
時謹邊烽，命公撫戎。
大江西東，隠若長墉。
甲兵藏胸，樽俎折衝。
萬年之功，壽與天同。
聊述鄙悰，以侑樂工。
视师颂
作者：常挺
朝代：宋

岷山穹隆，岷水浺瀜。气郁葱葱，至和所钟。秀毓临邛，笃生英雄。绰有祖风，唐之郑公。进思尽忠，王臣靡躬。万壑奔洚，砥植在中。退思固穷，为时儒宗。启迪颛蒙，如金在镕。王明泰通，虎啸风从。入觐九重，天子改容。时谨边烽，命公抚戎。大江西东，隐若长墉。甲兵藏胸，樽俎折冲。万年之功，寿与天同。聊述鄙悰，以侑乐工。
视师颂
作者：常挺
朝代：宋

岷山穹隆，岷水浺瀜。
气鬰葱葱，至和所钟。
秀毓临邛，笃生英雄。
绰有祖风，唐之郑公。
进思尽忠，王臣靡躬。
万壑奔洚，砥植在中。
退思固穷，为时儒宗。
启迪颛蒙，如金在镕。
王明泰通，虎啸风从。
入觐九重，天子改容。
时谨边烽，命公抚戎。
大江西东，隠若长墉。
甲兵藏胸，樽俎折衝。
万年之功，寿与天同。
聊述鄙悰，以侑乐工。
賀東道
作者：常挺
朝代：宋

隆暑赫炎曦，門弧慶左垂。
東君來出世，西斗降臨時。
二子麒麟種，三孫鸑鷟兒。
稱觴門下士，願祝壽期頤。
贺东道
作者：常挺
朝代：宋
体裁：五言律诗

隆暑赫炎曦，门弧庆左垂。东君来出世，西斗降临时。二子麒麟种，三孙鸑鷟儿。称觞门下士，愿祝寿期颐。
句
作者：常某
朝代：宋

水清詎免雙螯黑，秋老難逃一背紅。
句
作者：常某
朝代：宋

水清讵免双螯黑，秋老难逃一背红。
春日詞
作者：常某
朝代：宋

庭院深深春日遲，百花落盡蜂蝶稀。
柳絮隨風不拘管，飛入洞房人不知。
畫堂繡幕垂朱戶，玉爐消盡沉香炷。
半褰斗帳曲屏山，盡日梁間雙燕語。
美人睡起歛翠眉，强臨鸞鑒不勝衣。
門外鞦韆一笑發，馬上行人斷腸歸。
春日词
作者：常某
朝代：宋

庭院深深春日迟，百花落尽蜂蝶稀。
柳絮随风不拘管，飞入洞房人不知。
画堂绣幕垂朱户，玉炉消尽沉香炷。
半褰斗帐曲屏山，尽日梁间双燕语。
美人睡起敛翠眉，强临鸾鉴不胜衣。
门外秋韆一笑发，马上行人断肠归。
春日词
作者：常某
朝代：宋

庭院深深春日迟，百花落尽蜂蝶稀。柳絮随风不拘管，飞入洞房人不知。画堂绣幕垂朱户，玉炉消尽沉香炷。半褰斗帐曲屏山，尽日梁间双燕语。美人睡起敛翠眉，强临鸾鉴不胜衣。门外鞦韆一笑发，马上行人断肠归。
秦皇庙
作者：常棠
朝代：宋
体裁：七言绝句

古庙三间矮棘丛，帝魂枉自气凌空。早知今日容身窄，前此阿房不作宫。
秦皇廟
作者：常棠
朝代：宋

古廟三間矮棘叢，帝魂枉自氣凌空。
早知今日容身窄，前此阿房不作宮。
花婆井
作者：常棠
朝代：宋

一湾秋月浸香痕，涤尽山前万古尘。犹记当时老梳洗，淡妆明镜照眉颦。
花婆井
作者：常棠
朝代：宋

一湾秋月浸香痕，涤尽山前万古尘。
犹记当时老梳洗，淡粧明镜照眉颦。
花婆井
作者：常棠
朝代：宋

一灣秋月浸香痕，滌盡山前萬古塵。
猶記當時老梳洗，淡粧明鏡照眉顰。
憩宫偶成
作者：常楙
朝代：宋

松风朝来入梦频，公余乘兴去寻真。
红尘物外长清境，白日壶中不老春。
柏子灰寒烟寂寂，桃花风暖水粼粼。
逍遥羽士闲如许，媿我浮名役此身。
憩宫偶成
作者：常楙
朝代：宋

松风朝来入梦频，公馀乘兴去寻真。红尘物外长清境，白日壶中不老春。柏子灰寒烟寂寂，桃花风暖水粼粼。逍遥羽士闲如许，愧我浮名役此身。
憩宮偶成
作者：常楙
朝代：宋

松風朝來入夢頻，公餘乘興去尋真。
紅塵物外長清境，白日壺中不老春。
柏子灰寒烟寂寂，桃花風暖水粼粼。
逍遥羽士閑如許，媿我浮名役此身。
书园契上赵尚书
作者：常省元
朝代：宋

乾坤到处是吾亭，机械从来未必真。覆雨翻云成底事，清风明月冷看人。兰亭禊事今非晋，桃洞神仙也笑秦。园是主人身是客，问君还有几年身。
书园契上赵尚书
作者：常省元
朝代：宋

干坤到处是吾亭，机械从来未必真。
覆雨翻云成底事，清风明月冷看人。
兰亭禊事今非晋，桃洞神仙也笑秦。
园是主人身是客，问君还有几年身。
書園契上趙尚書
作者：常省元
朝代：宋

乾坤到處是吾亭，機械從來未必真。
覆雨翻雲成底事，清風明月冷看人。
蘭亭禊事今非晉，桃洞神仙也笑秦。
園是主人身是客，問君還有幾年身。
送举人
作者：常祎
朝代：宋
体裁：七言律诗

革去颓风靳选抡，翕然公论一时伸。棘围共试三千士，海郡联飞二十人。竞说马群空冀野，好看鲲化上云津。从来自有湖平谶，由此公卿稳致身。
送舉人
作者：常禕
朝代：宋

革去頹風靳選掄，翕然公論一時伸。
棘圍共試三千士，海郡聯飛二十人。
競說馬群空冀野，好看鯤化上雲津。
從來自有湖平讖，由此公卿穩致身。
句
作者：常秩
朝代：宋

冻杀汝阴常处士，也来骑马听朝鸡。
句
作者：常秩
朝代：宋

凍殺汝陰常處士，也來騎馬聽朝雞。
題西湖水閣
作者：常顓孫
朝代：宋

倚湖松竹擁樓臺，景物招人得得來。
誰識我身非俗物，洞門深鎖不容開。
题西湖水阁
作者：常颛孙
朝代：宋
体裁：七言绝句

倚湖松竹拥楼台，景物招人得得来。谁识我身非俗物，洞门深锁不容开。
为三状元咏
作者：干道民谣
朝代：宋
体裁：七言绝句

翀峰龟岭与龙屿，三处山川实壮哉。相去之间不百里，七年三度状元来。
山斋夜坐
作者：平天佑
朝代：宋

悄然人不寐，山馆意何深。
落叶添寒色，幽虫助苦吟。
青灯怜夜永，白髮带愁簪。
天末怀良友，音书雁影沉。
山斋夜坐
作者：平天祐
朝代：宋

悄然人不寐，山馆意何深。落叶添寒色，幽虫助苦吟。青灯怜夜永，白发带愁簪。天末怀良友，音书雁影沉。
山齋夜坐
作者：平天祐
朝代：宋

悄然人不寐，山館意何深。
落葉添寒色，幽蟲助苦吟。
青燈憐夜永，白髮带愁簪。
天末懷良友，音書雁影沉。
賀新郎
作者：平江妓
朝代：宋

春色元無主。荷東君、著意看承，等閒分付。多少無情風與浪，又那更、蜂欺蝶妒。算燕雀、眼前無數。縱使簾櫳能愛護，到如今、已是成遲暮。芳草碧，遮歸路。看看做到難言處。怕宣郎、旌旗輕轉，易歌襦褲。月滿西樓絃索靜，雲蔽崑城閬府。便恁地、一帆輕舉。獨倚闌干愁拍碎，慘玉容、淚眼如紅雨。去與住，兩難訴。
贺新郎
作者：平江妓
朝代：宋
体裁：词

春色元无主。
荷东君、著意看承，等闲分付。
多少无情风与浪，又那更、蜂欺蝶妒。
算燕雀、眼前无数。
纵使帘栊能爱护，到如今、已是成迟暮。
芳草碧，遮归路。
看看做到难言处。
怕宣郎、旌旗轻转，易歌襦裤。
月满西楼弦索静，云蔽崑城阆府。
便恁地、一帆轻举。
独倚阑干愁拍碎，惨玉容、泪眼如红雨。
去与住，两难诉。
贺新郎·春色元无主
作者：平江妓
朝代：宋

春色元无主。
荷东君、着意看承，等闲分付。
多少无情风与浪，又那更、蜂欺蝶妒。
算燕雀、眼前无数。
纵使帘栊能爱护，到如今、已是成迟暮。
芳草碧，遮归路。
看看做到难言处。
怕宣郎、旌旗轻转，易歌襦裤。
月满西楼弦索静，云蔽昆城阆府。
便恁地、一帆轻举。
独倚阑干愁拍碎，惨玉容、泪眼如红雨。
去与住，两难诉。
遊越山
作者：幸元龍
朝代：宋

上得越山半，方壺紫翠環。
山幽春溜響，花落午陰閑。
梵剎依松外，仙家在竹間。
小窗借高枕，風定鳥綿蠻。
游越山
作者：幸元龙
朝代：宋

上得越山半，方壶紫翠环。山幽春溜响，花落午阴闲。梵刹依松外，仙家在竹间。小窗借高枕，风定鸟绵蛮。
游越山
作者：幸元龙
朝代：宋

上得越山半，方壶紫翠环。
山幽春溜响，花落午阴闲。
梵剎依松外，仙家在竹间。
小窗借高枕，风定鸟绵蛮。
云
作者：幸夤逊
朝代：宋

因登巨石知来处，勃勃元生绿藓痕。
静即等闲藏草木，动时顷刻徧干坤。
横天未必朋元恶，捧日还曾瑞至尊。
不独朝朝在巫峡，楚王何事谩劳魂。
句·其一
作者：幸夤逊
朝代：宋
体裁：句

若教作镇居中国，争得泥金在泰山。
句·其七
作者：幸夤逊
朝代：宋
体裁：句

巧剪银花乱，轻飞玉叶狂。
句·其三
作者：幸夤逊
朝代：宋

嚼处春冰敲齿冷，嚥时雪液沃心寒。
句·其二
作者：幸夤逊
朝代：宋

纔闻暖律先偷眼，既待和风始展眉。
句·其五
作者：幸夤逊
朝代：宋

深妆玉瓦平无壠，乱拂芦花细有声。
句·其八
作者：幸夤逊
朝代：宋

寒艷芳姿色尽明。
句·其六
作者：幸夤逊
朝代：宋
体裁：句

片逐银蟾落醉觥。
句·其四
作者：幸夤逊
朝代：宋
体裁：句

蒙君知重惠琼实，薄起金刀钉玉深。
登戎州江楼闲望
作者：幸夤逊
朝代：宋

满目江山四望幽，白云高卷嶂烟收。日回禽影穿疏木，风递猿声入小楼。远岫似屏横碧落，断帆如叶截中流。
雪
作者：幸夤逊
朝代：宋

片片飞来静又闲，楼头江上復山前。
飘零尽日不归去，帖破清光万里天。
句·其一
作者：幸夤遜
朝代：宋

若教作鎮居中國，爭得泥金在泰山。
句·其七
作者：幸夤遜
朝代：宋

巧剪銀花亂，輕飛玉葉狂。
句·其三
作者：幸夤遜
朝代：宋

嚼處春冰敲齒冷，嚥時雪液沃心寒。
句·其二
作者：幸夤遜
朝代：宋

纔聞暖律先偷眼，既待和風始展眉。
句·其五
作者：幸夤遜
朝代：宋

深妝玉瓦平無壠，亂拂蘆花細有聲。
句·其八
作者：幸夤遜
朝代：宋

寒艷芳姿色盡明。
句·其六
作者：幸夤遜
朝代：宋

片逐銀蟾落醉觥。
句·其四
作者：幸夤遜
朝代：宋

蒙君知重惠瓊實，薄起金刀釘玉深。
登戎州江樓閑望
作者：幸夤遜
朝代：宋

滿目江山四望幽，白雲高卷嶂烟收。
日回禽影穿疏木，風遞猿聲入小樓。
遠岫似屏橫碧落，斷帆如葉截中流。
雪
作者：幸夤遜
朝代：宋

片片飛來靜又閑，樓頭江上復山前。
飄零盡日不歸去，帖破清光萬里天。
雲
作者：幸夤遜
朝代：宋

因登巨石知來處，勃勃元生綠蘚痕。
靜即等閑藏草木，動時頃刻徧乾坤。
橫天未必朋元惡，捧日還曾瑞至尊。
不獨朝朝在巫峽，楚王何事謾勞魂。
浪淘沙
作者：幼卿
朝代：宋

目送楚雲空。前事無蹤。謾留遺恨鎖眉峰。自是荷花開較晚，孤負東風。客館嘆飄蓬。聚散匆匆。揚鞭那忍驟花驄。望斷斜陽人不見，滿袖啼紅。
浪淘沙·极目楚天空
作者：幼卿
朝代：宋

极目楚天空，云雨无踪，漫留遗恨锁眉峰。自是荷花开较晚，孤负东风。
客馆叹飘蓬，聚散匆匆，扬鞭那忍骤花骢。望断斜阳人不见，满袖啼红。
浪淘沙·目送楚云空
作者：幼卿
朝代：宋

幼卿少与表兄同研席，雅有文字之好。未笄，兄欲缔姻。父母以兄未禄，难其请，遂适武弁。明年，兄登甲科，职教洮房，而良人统兵陕右，相与邂逅于此。兄鞭马略不相顾，岂前憾未平耶。因作浪淘沙以寄情云。
目送楚云空，前事无踪。漫留遗恨锁眉峰。自是荷花开较晚，孤负东风。
客馆叹飘蓬，聚散匆匆。扬鞭那忍骤花骢。望断斜阳人不见，满袖啼红。
浪淘沙令
作者：幼卿
朝代：宋
体裁：词

目送楚云空。前事无踪。谩留遗恨锁眉峰。自是荷花开较晚，孤负东风。客馆叹飘蓬。聚散匆匆。扬鞭那忍骤花骢。望断斜阳人不见，满袖啼红。
问物初和尚
作者：广利寺僧
朝代：宋
体裁：七言绝句

一封诏出禁庭中，催起慈峰住鄮峰。今日开堂宣妙法，祥云瑞气罩虚空。
句
作者：广州部人
朝代：宋

三年清似镜。
上堂偈
作者：广禅师
朝代：宋

月头东畔出，月向西边没。
来去急如梭，催人成白骨。
山僧有一法，堪为保命术。
生死不相干，打破精魂窟。
寒亭
作者：庄元戌
朝代：宋
体裁：七言绝句

亭当六月犹冰□，谷到三冬似焰吹。会得漫郎题品意，爱它冷暖不随时。
此君堂
作者：庄公岳
朝代：宋
体裁：七言律诗

使君新构此君堂，手植玲珑玉万行。洗濯清风消暑昼，敲摩直节任寒霜。萧森一径长年碧，洒落高轩四座凉。金斝交飞宾就醉，夜深留待月华光。
浯溪
作者：庄崇节
朝代：宋
体裁：七言律诗

元翁作颂鲁公书，峭壁云烟万古垂。三绝堂前月浸碧，两峰亭下草生悲。英风义概有存者，流水高山谁会之。便使中原归赵璧，磨崖再勒中兴碑。
金鰲桥
作者：庄师熊
朝代：宋

白鹤峰前放衙晚，金鰲背上驾楼成。
舟移远浦随潮落，帷捲轻风看月生。
他日怀人如在岘，今朝饮客且登瀛。
幸陪讌笑栏干曲，醉后不知杯几行。
金鳌桥
作者：庄师熊
朝代：宋

白鹤峰前放衙晚，金鳌背上驾楼成。舟移远浦随潮落，帷捲轻风看月生。他日怀人如在岘，今朝饮客且登瀛。幸陪宴笑栏干曲，醉后不知杯几行。
次许宰普惠院祈雨韵
作者：庄梦说
朝代：宋

华鲸呼客响修廊，杖履来游薝卜堂。？堵擎天光缭绕，远山排闼翠昂藏。高僧宴坐须髯古，县尹新题诗句香。唤雨雨来端有验，会看行旅不赍粮。
次许宰普惠院祈雨韵
作者：庄梦说
朝代：宋
体裁：七言律诗

华鲸呼客响修廊，杖履来游薝卜堂。�堵擎天光缭绕，远山排闼翠昂藏。高僧宴坐须髯古，县尹新题诗句香。唤雨雨来端有验，会看行旅不赍粮。
次许宰普惠院祈雨韵
作者：庄梦说
朝代：宋

华鲸呼客响修廊，杖履来游薝葡堂。
宰堵擎天光缭绕，远山排闼翠昂藏。
高僧宴坐鬚髯古，县尹新题诗句香。
唤雨雨来端有验，会看行旅不赍粮。
深静堂
作者：庄珙
朝代：宋

卜筑愔愔不记年，蒲团布衲夙因缘。一灯明灭照秋雨，残炷有无萦暮烟。空谷风篁自成韵，虚窗霜叶警安禅。昔游尚记春强半，幽鸟相呼细柳眠。林泉适意可忘年，静境寥寥断俗缘。满户清风翻贝叶，半窗晴日袅炉烟。无尘虚室自生白，隐几安心即是禅。杖策每来乘逸兴，偷闲聊借北窗眠。
深静堂·其一
作者：庄珙
朝代：宋
体裁：七言律诗

卜筑愔愔不记年，蒲团布衲夙因缘。一灯明灭照秋雨，残炷有无萦暮烟。空谷风篁自成韵，虚窗霜叶警安禅。昔游尚记春强半，幽鸟相呼细柳眠。
深静堂·其二
作者：庄珙
朝代：宋

林泉适意可忘年，静境寥寥断俗缘。满户清风翻贝叶，半窗晴日袅炉烟。无尘虚室自生白，隐几安心即是禅。杖策每来乘逸兴，偷闲聊借北窗眠。
深静堂·其二
作者：庄珙
朝代：宋

林泉适意可忘年，静境寥寥断俗缘。
满户清风翻贝叶，半窗晴日袅炉烟。
无尘虚室自生白，隠几安心即是禅。
杖策每来乘逸兴，偷闲聊借北窗眠。
鉴轩
作者：庄珙
朝代：宋

凿地一鉴小，清照远山眉。不起奔雷浪，微生濯月漪。林深来属玉，萍碎引伊尼。缅想人中镜，披云睹更奇。
鑑轩
作者：庄珙
朝代：宋

凿地一鑑小，清照远山眉。
不起奔雷浪，微生濯月漪。
林深来属玉，萍碎引伊尼。
缅想人中镜，披云覩更奇。
和吴正仲观李廷圭墨
作者：庄绰
朝代：宋

赖召陈玄典籍传，肯教边腹擅便便。竟誇削木真馀事，却笑磨人得永年。三友不居毛颖后，五车仍在褚生前。祇愁公子从医说，火煅生分不直钱。
和吴正仲观李廷珪墨
作者：庄绰
朝代：宋

頼召陈玄典籍传，肯教边腹擅便便。
竟夸削木真余事，却笑磨人得永年。
三友不居毛颖后，五车仍在褚生前。
祇愁公子从医说，火煅生分不直钱。
建炎丞相成国吕忠穆公退老堂
作者：庄绰
朝代：宋
体裁：七言律诗

力辞富贵回天上，不事楼台起宅中。问道但怀重舍盖，对优宁兴独延崇。精神宛似初平蔡，信宿那应久在东。帝念中兴思旧德，未容高枕北窗风。
题长洲张氏舍壁
作者：庄绰
朝代：宋
体裁：七言绝句

昔年随牒佐边侯，愁望长安向戍楼。今日衰颓来泽国，又看烽火照长洲。
题凌歊台
作者：庄革
朝代：宋

姑孰溪边霜叶飞，凌歊台上暮云归。谪仙一去不复返，怅望青山空翠微。
题凌歊台
作者：庄革
朝代：宋

姑孰溪边霜叶飞，凌歊台上暮云归。
谪仙一去不復返，怅望青山空翠微。
句
作者：庆书记
朝代：宋

人从晓月残边去，路入云山瘦处行。
嘲韩侂胄
作者：庆元士人
朝代：宋
体裁：七言绝句

一在庐陵一豫章，文忠文穆两相望。大家飞上梧桐树，自有旁人说短长。
题壁
作者：庐陵田父
朝代：宋

云兮云兮，变化有神灵兮。
卷起地下黄，飞去天上青兮。
仙人乘云天尽五，借我清阴覆赤土。
云间逍遥人间苦，年年苦时望君雨。
题壁
作者：庐陵田父
朝代：宋
体裁：古风

云兮云兮，变化有神灵兮。捲起地下黄，飞去天上青兮。仙人乘云天尺五，借我清阴覆赤土。云间逍遥人间苦，年年苦时望君雨。
句
作者：应傃
朝代：宋

嘉木灌丛春意好，可怜不种紫荆花。
失调名·江路野梅香
作者：应傃
朝代：宋
体裁：词

横斜淡月黄昏，漏泄早春消息。
题霍山隐图
作者：应参
朝代：宋
体裁：古风

若有人兮山之巅，乾坤为幕云为毡。饥则餐兮困斯眠，此中自得玄中玄。参同欲叩转茫然，紫贤空下晤真诠。何如子午抱丹田，灊台屹立吾枕边。兹山祀自元封年，汉皇设畤求神仙。文成五利俱荒烟，惟岳降神古所传。咄哉蓬莱非比肩，隐翁住山信有缘。药物况载黄庭篇，香芝宝瓶甘且坚。同产霍洞洞绵延，请翁试觅洞中天。采芝寄我同烹煎，皖山高与日月悬。期君万里双飞骞。
句
作者：应子和
朝代：宋

两岸夕阳红。蜡炬短烧红。风过落花红。
句·其一
作者：应子和
朝代：宋

两岸夕阳红。
句·其三
作者：应子和
朝代：宋

风过落花红。
句·其二
作者：应子和
朝代：宋

蜡炬短烧红。
七夕
作者：应廓
朝代：宋
体裁：七言律诗

乌鹊成桥架碧空，人间天上此欢同。仙槎逐浪浮银汉，青鸟传音到帝宫。牛女佳期情不断，古今遗恨意难穷。綵楼乞巧知多少，直至更阑漏欲终。
题罗汉洞
作者：应材
朝代：宋

石磴巍峨捉膝行，行时不觉看时惊。纵教良匠描难就，自是天工造化成。
题罗汉洞
作者：应材
朝代：宋

石磴巍峩捉膝行，行时不觉看时惊。
纵教良匠描难就，自是天工造化成。
游它山
作者：应枢
朝代：宋

登陆由来说四明，它山胜地久驰名。
龙眠巨堰两崖下，鰐吼奔流一水清。
瑶阁钟鸣群动息，金轮鼓奏百旦惊。
后来水政谁研究，肯与云涛更主盟。
游它山
作者：应枢
朝代：宋

登陆由来说四明，它山胜地久驰名。龙眠巨堰两崖下，鳄吼奔流一水清。瑶阁钟鸣群动息，金轮鼓奏百旦惊。后来水政谁研究，肯与云涛更主盟。
点绛唇·雪意娇春
作者：应次蘧
朝代：宋
体裁：词

雪意娇春，腊前妆点春风面。粉痕冰片。一笑重相见。倚竹偎松，谁道罗浮远。寒更转。楚骚为伴。韵绕香篝暖。
贺新郎
作者：应法孙
朝代：宋
体裁：词

宿雾楼台湿。晓晴初、花明柳润，燕飞莺集。旧约重来歌舞地，留得艳香娇色。又梦草、东风吹碧。午困腾腾春欲醉，对文楸、玉子无心拾。看蝶舞，傍花立。酒痕未醒愁先入。记年时、翠楼寒浅，宝笙慵吸。想驻马河桥分别，恨轻竹风帆烟笠。早尘暗、华堂帘隙。倚尽黄昏人独自，望江南回雁归云急。凭付与，锦笺墨。
贺新郎
作者：应法孙
朝代：宋

宿雾楼台湿。晓清初、花明柳润，燕飞莺集。旧约重来歌舞地，留得艳香娇色。又梦草、东风吹碧。午因腾腾春欲醉，对文楸、玉子无心拾。看蝶舞，傍花立。
酒痕未醒愁先入。记年时，翠楼寒浅，宝笙慵吸。想驻马河桥分别，恨轻竹风颿烟笠。早尘暗、华堂帘隙。倚尽黄昏人独自，望江南回雁归云急。凭付与，锦笺墨。
贺新郎·宿雾楼台湿
作者：应法孙
朝代：宋
体裁：词

宿雾楼台湿。晓清初、花明柳润，燕飞莺集。旧约重来歌舞地，留得艳香娇色。又梦草、东风吹碧。午困腾腾春欲醉，对文楸、玉子无心拾。看蝶舞，傍花立。酒痕未醒愁先入。记年时、翠楼寒浅，宝笙慵吸。想驻马河桥分别，恨轻竹风帆烟笠。早尘暗、华堂帘隙。倚尽黄昏人独自，望江南回雁归云急。凭付与，锦笺墨。
霓裳中序第一
作者：应法孙
朝代：宋

愁云翠万叠。露柳残蝉空抱叶。帘卷流苏宝结。乍庭户嫩凉，阑干微月。玉纤胜雪。委素纨、尘锁香箧。思前事、莺期燕约，寂寞向谁说。
悲切。漏签声咽。渐寒灺、兰缸未灭。良宵长是闲别。恨酒凝红绡，纷涴瑶玦。镜盟鸾影缺。吹笛西风数阕。无言久，和衣成梦，睡损缕金喋。
霓裳中序第一
作者：应法孙
朝代：宋

愁云翠万叠。露柳残蝉空抱叶。帘卷流苏宝结。乍庭户嫩凉，阑干微月。玉纤胜雪。委素纨、尘锁香箧。思前事、莺期燕约，寂寞向谁说。悲切。漏签声咽。渐寒灺、兰缸未灭。良宵长是闲别。恨酒凝红绡，纷涴瑶玦。镜盟鸾影缺。吹笛西风数阕。无言久，和衣成梦，睡损缕金蝶。
霓裳中序第一
作者：应法孙
朝代：宋
体裁：词

愁云翠万叠。露柳残蝉空抱叶。帘捲流苏宝结。乍庭户嫩凉，阑干微月。玉纤胜雪。委素纨、尘锁香箧。思前事、莺期燕约，寂寞向谁说。悲切。漏签声咽。渐寒灺、兰缸未灭。良宵长是间别。恨酒凝红绡，粉涴瑶玦。镜盟鸾影缺。吹笛西风数阕。无言久，和衣成梦，睡损缕金蝶。
霓裳中序第一·愁云翠万叠
作者：应法孙
朝代：宋
体裁：词

愁云翠万叠。
露柳残蝉空抱叶。
帘卷流苏宝结。
乍庭户嫩凉，阑干微月。
玉纤胜雪。
委素纨、尘锁香箧。
思前事、莺期燕约，寂寞向谁说。
悲切。
漏签声咽。
渐寒炧、兰缸未灭。
良宵长是闲别。
恨酒凝红绡，纷涴瑶玦。
镜盟鸾影缺。
吹笛西风数阕。
无言久，和衣成梦，睡损缕金蝶。
它山堰
作者：应煟
朝代：宋

十里犹闻震地雷，海神惊惧勒潮回。游人只爱山川好，一饱因谁惠得来。
它山堰
作者：应煟
朝代：宋

十里犹闻震地雷，海神惊惧勒潮迴。
游人只爱山川好，一饱因谁惠得来。
雁荡归兴
作者：应节严
朝代：宋
体裁：七言律诗

倚云绝巘极跻攀，力倦何能跨鹤还。回首乘鸾千尺上，举头踞虎万寻间。石坛胜地留仙住，玉府浮云伴客閒。秀水名山观不尽，放吟骚客兴何悭。
候涛山
作者：应𢖟
朝代：宋

闾尾苍茫四际同，嵬峨岩石奠城东。
云连波白蒸鰲柱，月带潮青结蜃宫。
夹树烟笼花气舞，半炉香映日光融。
苍藤满砌依岚翠，应许乘槎贯斗中。
候涛山
作者：应𢖟
朝代：宋
体裁：七言律诗

闾尾苍茫四际同，嵬峨岩石奠城东。云连波白蒸鳌柱，月带潮青结蜃宫。夹树烟笼花气舞，半炉香映日光融。苍藤满砌依岚翠，应许乘槎贯斗中。
董孝子墓
作者：应𢖟
朝代：宋

渺渺灵绪土，厥奥名黄杨。
有汉董征君，体魄厝其乡。
人以孝而重，地以孝而扬。
马鬣松楸裏，悠悠思且长。
董孝子墓
作者：应𢖟
朝代：宋
体裁：古风

渺渺灵绪土，厥奥名黄杨。有汉董徵君，体魄厝其乡。人以孝而重，地以孝而扬。马鬣松楸里，悠悠思且长。
夜宿垂虹亭舟中有感而作
作者：庞元英
朝代：宋
体裁：五言律诗

离家无数里，客思便侵凌。久拨炉无力，频翻被有棱。孤蟾如得伴，哀雁拟伤矰。怪底寒清冽，推篷露气凝。
留题白崖
作者：庞其章
朝代：宋

金地枕岩壑，登临荡郁怀。林泉围翠幄，仙洞锁阴霾。秋练澄江静，云屏叠嶂排。坐凉风入竹，殿古藓侵阶。潇洒来僧舍，嚣烦厌县斋。白崖今得到，无处问洪崖。
留题白崖
作者：庞其章
朝代：宋

金地枕岩壑，登临荡鬰怀。
林泉围翠幄，仙洞锁阴霾。
秋练澄江静，云屏迭嶂排。
坐凉风入竹，殿古藓侵阶。
潇洒来僧舍，嚣烦厌县斋。
白崖今得到，无处问洪崖。
赠养素先生
作者：庞昌
朝代：宋

圣泽浓云隐逸身，道装宜用葛为巾。祝融峰下醉明月，绿水源头钓紫鳞。曾见海桃三结子，不知仙豆几回春。他年我若功成去，愿作云桥跪履人。
赠养素先生
作者：庞昌
朝代：宋

圣泽浓云隠逸身，道装宜用葛为巾。
祝融峯下醉明月，绿水源头钓紫鳞。
曾见海桃三结子，不知仙豆几回春。
他年我若功成去，愿作云桥跪履人。
致爽轩
作者：庞淞
朝代：宋
体裁：古风

平生珍货不肯市，岁岁梅花伴幽独。买邻不用一钱费，风月逢原俱取足。
句
作者：庞清孙
朝代：宋

当时若为苍生出，安得云溪不朽名。
到塞后有怀青社
作者：庞籍
朝代：宋
体裁：七言律诗

初到营陵春始回，泱泱风物接梧台。鱼盐利重通阛盛，筝瑟声和宴席开。天际肤云连岱色，海中灵药慕仙才。早知未许身闲去，悔舍尧田石涧来。
句
作者：庞籍
朝代：宋

毗耶长者入街初。田园贫宰相，图史富书生。巢凤阁边劳远梦，系龙桥下认前题。蜀道盘纡去不迷，故园犹在武阳西。
句·其一
作者：庞籍
朝代：宋

毗耶长者入街初。
句·其三
作者：庞籍
朝代：宋

巢凤阁边劳远梦，系龙桥下认前题。
句·其三
作者：庞籍
朝代：宋

巢凤阁边劳远梦，繫龙桥下认前题。
句·其二
作者：庞籍
朝代：宋

田园贫宰相，图史富书生。
句·其四
作者：庞籍
朝代：宋

蜀道盘纡去不迷，故园犹在武阳西。
渔家傲
作者：庞籍
朝代：宋

儒将不须躬甲胄。指挥玉尘风云走。战罢挥毫飞捷奏。倾贺酒。三杯遥献南山寿。
草软沙平春日透。萧萧下马长川逗。马上醉中山色秀。光一一。旌戈矛戟山前后。
渔家傲·儒将不须躬甲胄
作者：庞籍
朝代：宋
体裁：词

儒将不须躬甲胄。指挥玉麈风云走。战罢挥毫飞捷奏。倾贺酒。三杯遥献南山寿。草软沙平春日透。萧萧下马长川逗。马上醉中山色秀。光一一。旌戈矛戟山前后。
窃闻集贤侍郎政成公暇时出游览因念青社境物之胜长句四韵奉寄
作者：庞籍
朝代：宋

政报公余称雅怀，两城烟树尽楼台。
波通龙口春戏盛，云入山门晓望开。
园馆有诗书命笔，海邦无寇破蛮才。
当时不俟交符印，恨失岚亭展宴罍。
窃闻集贤侍郎政成公暇时出游览因念青社境物之胜长句四韵奉寄
作者：庞籍
朝代：宋

政报公馀称雅怀，两城烟树尽楼台。波通龙口春戏盛，云入山门晓望开。园馆有诗书命笔，海邦无寇破蛮才。当时不俟交符印，恨失岚亭展宴罍。
经严子陵钓台作四首
作者：庞籍
朝代：宋

翠岫临寒濑，先生老此中。钓耕轻万乘，要领戒三公。入宿星躔动，归来世网空。何人知此意，千古激浇风。道闭宁濡足，时平亦括囊。故人登世帝，清濑自吾乡。渭叟非真钓，商奴是诈狂。先生不可问，天外一鸾翔。闻个狂奴足，生平在草莱。不荣升帝腹，宁自蹋鱼台。步武中朝下，胼胝故国回。沧浪重一濯，京雒有尘埃。长天杳杳道冥冥，一士孤风达至精。云若有心应有著，鱼缘轻饵是轻生。何人楚泽三年放，此地家滩七里清。应宿将臣皆列士，未将烟水博功名。
经严子陵钓台作四首·其一
作者：庞籍
朝代：宋
体裁：五言律诗

翠岫临寒濑，先生老此中。钓耕轻万乘，要领戒三公。入宿星躔动，归来世网空。何人知此意，千古激浇风。
经严子陵钓台作四首·其三
作者：庞籍
朝代：宋

闻个狂奴足，生平在草莱。不荣升帝腹，宁自蹋鱼台。步武中朝下，胼胝故国回。沧浪重一濯，京雒有尘埃。
经严子陵钓台作四首·其三
作者：庞籍
朝代：宋

闻箇狂奴足，生平在草莱。
不荣升帝腹，宁自蹋鱼台。
步武中朝下，胼胝故国回。
沧浪重一濯，京雒有尘埃。
经严子陵钓台作四首·其二
作者：庞籍
朝代：宋
体裁：五言律诗

道闭宁濡足，时平亦括囊。故人登世帝，清濑自吾乡。渭叟非真钓，商奴是诈狂。先生不可问，天外一鸾翔。
经严子陵钓台作四首·其四
作者：庞籍
朝代：宋

长天杳杳道冥冥，一士孤风达至精。
云若有心应有着，鱼缘轻饵是轻生。
何人楚泽三年放，此地家滩七里清。
应宿将臣皆列士，未将烟水博功名。
经严子陵钓台作四首·其四
作者：庞籍
朝代：宋

长天杳杳道冥冥，一士孤风达至精。云若有心应有著，鱼缘轻饵是轻生。何人楚泽三年放，此地家滩七里清。应宿将臣皆列士，未将烟水博功名。
记异
作者：庞籍
朝代：宋
体裁：七言绝句

冬至子时阳已生，道随阳长物将萌。星辰赐告铭心骨，愿以宽章辅至平。
送馀姚知县陈最寺丞
作者：庞籍
朝代：宋
体裁：五言律诗

需头章荐重，方底诏除荣。人比鸣琴令，官参梦马卿。菰烟吴地景，涛鹭浙江程。美政应天报，姚虞旧俗清。
使虏过汴京作
作者：庞谦孺
朝代：宋
体裁：七言绝句

苍龙观阙东风外，黄道星辰北斗边。月照九衢平似水，胡儿吹笛内门前。
古诗
作者：庞谦孺
朝代：宋

初日照池底，游鱼戏涟漪。
落日延西林，蜻蜓弄斜晖。
忘情体自适，不但禽鸟微。
以兹慰心胸，富贵如何违。
舍策看清溪，步屧临荆扉。
青天委长流，孤云无所依。
居然忘物我，身我忽若遗。
古诗
作者：庞谦孺
朝代：宋

处身乾坤中，适意乃其常。
贫贱亦天然，尤怨徒自伤。
平生曲命薄，守已岂不良。
量分稍过差，神理翻百殃。
荀无济世具，希进未免狂。
鄙哉绵上人，远迹空潜藏。
市朝车马喧，不碍松菊芳。
何妨著衣冠，用舍姑逢场。
傥无侥倖心，世亦不见戕。
古诗
作者：庞谦孺
朝代：宋

处身乾坤中，适意乃其常。贫贱亦天然，尤怨徒自伤。平生赋命薄，守己岂不良。量分稍过差，神理翻百殃。苟无济世具，希进未免狂。鄙哉绵上人，远迹空潜藏。市朝车马喧，不碍松菊芳。何妨著衣冠，用舍姑逢场。傥无侥倖心，世亦不见戕。十旬五旬病，三日两日饿。闭门本求安，岁月不可过。秋成尚百日，急迫如星火。西风吹楸林，木叶朝来堕。夕阳下城头，蟋蟀鸣户左。褰裳临溪水，照影非昔我。悲歌动邻里，惨惨风满座。怀深声愈凄，辞绝意难和。人生一世间，太半逢坎坷。为乐须及时，倏忽伤老大。西风正浩荡，出门无所寻。强起理菊花，聊以慰我心。傍篱见南山，经旬阻秋霖。岂不欲傲游，虑此泥泞深。凉飙带寒烟，暝色著高林。归鸟未遑栖，槭槭风叶吟。游子悲故乡，感叹岁月深。一室蔽蓬蒿，空壶绝孤斟。徘徊东墙下，仰视林端参。耿耿夜何长，白露湿衣襟。初日照池底，游鱼戏涟漪。落日延西林，蜻蜓弄斜晖。忘情体自适，不但禽鸟微。以兹慰心胸，富贵如何违。舍策看清溪，步屧临荆扉。青天委长流，孤云无所依。居然忘物我，身世忽若遗。凡人种园花，但取红紫丽。今我种园花，所乐在生意。侵晨草露湿，园林有清气。寝兴不裹首，散策绕花次。次第除繁枝，分明去浪蕊。客至旋结襟，舍柯惜馀味。新稍才过屋，弱干渐拂地。是中有深趣，欣然心自慰。送客出河门，返手闭篱关。归来悬午窗，坐看屋上山。众雏困未觉，捣药声已残。倦鸟止不飞，鸡犬亦在栏。高林静白日，时觉鸟声闲。寂寂穷巷中，翳翳桑柘间。不妨麻稻香，无时来鼻端。
古诗
作者：庞谦孺
朝代：宋

西风正浩荡，出门无所寻。
强起理菊花，聊以慰我心。
傍篱见南山，经旬阻秋霖。
岂不欲傲游，虑此泥泞深。
凉飚带寒烟，暝色著高林。
归鸟未遑栖，槭槭风叶吟。
游子悲故乡，感吠岁月深。
一室蔽蓬蒿，空壶绝孤斟。
徘徊东墙下，仰视林端参。
耿耿夜何长，白露湿衣襟。
古诗
作者：庞谦孺
朝代：宋

送客出河门，返手闭篱关。
归来悬午窗，坐看屋上山。
众雏困未觉，捣药声已残。
倦鸟止不飞，鸡犬亦在栏。
高林静白日，时觉鸟声闲。
古诗·其一
作者：庞谦孺
朝代：宋

处身乾坤中，适意乃其常。贫贱亦天然，尤怨徒自伤。平生赋命薄，守己岂不良。量分稍过差，神理翻百殃。苟无济世具，希进未免狂。鄙哉绵上人，远迹空潜藏。市朝车马喧，不碍松菊芳。何妨著衣冠，用舍姑逢场。傥无侥倖心，世亦不见戕。
古诗·其一
作者：庞谦孺
朝代：宋

处身干坤中，适意乃其常。
贫贱亦天然，尤怨徒自伤。
平生赋命薄，守己岂不良。
量分稍过差，神理翻百殃。
苟无济世具，希进未免狂。
鄙哉绵上人，远迹空潜藏。
市朝车马喧，不碍松菊芳。
何妨着衣冠，用舍姑逢场。
傥无侥倖心，世亦不见戕。
古诗·其三
作者：庞谦孺
朝代：宋

西风正浩荡，出门无所寻。强起理菊花，聊以慰我心。傍篱见南山，经旬阻秋霖。岂不欲傲游，虑此泥泞深。凉飙带寒烟，暝色著高林。归鸟未遑栖，槭槭风叶吟。游子悲故乡，感叹岁月深。一室蔽蓬蒿，空壶绝孤斟。徘徊东墙下，仰视林端参。耿耿夜何长，白露湿衣襟。
古诗·其三
作者：庞谦孺
朝代：宋

西风正浩荡，出门无所寻。
强起理菊花，聊以慰我心。
傍篱见南山，经旬阻秋霖。
岂不欲傲游，虑此泥泞深。
凉飚带寒烟，暝色着高林。
归鸟未遑栖，槭槭风叶吟。
游子悲故乡，感嘆岁月深。
一室蔽蓬蒿，空壶绝孤斟。
徘徊东墙下，仰视林端参。
耿耿夜何长，白露湿衣襟。
古诗·其二
作者：庞谦孺
朝代：宋
体裁：古风

十旬五旬病，三日两日饿。闭门本求安，岁月不可过。秋成尚百日，急迫如星火。西风吹楸林，木叶朝来堕。夕阳下城头，蟋蟀鸣户左。褰裳临溪水，照影非昔我。悲歌动邻里，惨惨风满座。怀深声愈凄，辞绝意难和。人生一世间，太半逢坎坷。为乐须及时，倏忽伤老大。
古诗·其五
作者：庞谦孺
朝代：宋

凡人种园花，但取红紫丽。今我种园花，所乐在生意。侵晨草露湿，园林有清气。寝兴不裹首，散策绕花次。次第除繁枝，分明去浪蕊。客至旋结襟，舍柯惜馀味。新稍才过屋，弱干渐拂地。是中有深趣，欣然心自慰。
古诗·其五
作者：庞谦孺
朝代：宋

凡人种园花，但取红紫丽。
今我种园花，所乐在生意。
侵晨草露湿，园林有清气。
寝兴不裹首，散策遶花次。
次第除繁枝，分明去浪蕊。
客至旋结襟，舍柯惜余味。
新稍纔过屋，弱干渐拂地。
是中有深趣，欣然心自慰。
古诗·其六
作者：庞谦孺
朝代：宋
体裁：古风

送客出河门，返手闭篱关。归来悬午窗，坐看屋上山。众雏困未觉，捣药声已残。倦鸟止不飞，鸡犬亦在栏。高林静白日，时觉鸟声闲。寂寂穷巷中，翳翳桑柘间。不妨麻稻香，无时来鼻端。
古诗·其四
作者：庞谦孺
朝代：宋
体裁：古风

初日照池底，游鱼戏涟漪。落日延西林，蜻蜓弄斜晖。忘情体自适，不但禽鸟微。以兹慰心胸，富贵如何违。舍策看清溪，步屧临荆扉。青天委长流，孤云无所依。居然忘物我，身世忽若遗。
古诗四首呈刘行简给事丈
作者：庞谦孺
朝代：宋

一室守丘壑，四海无遐想。
乐此邻里欢，坐阅草木长。
燕寝北窗下，枕几遂俯仰。
清风动柴荆，白日照穷巷。
接目有佳色，到耳无惊响。
乐哉心迹安，庶保神气养。
百年茅檐旧，邈矣千载上。
古诗四首呈刘行简给事丈
作者：庞谦孺
朝代：宋

人生寄寒暑，销铄如然薪。但见烈火炎，倏忽糜灰尘。不过数十改，即已无此身。岂不甚哀哉，言之为酸辛。达士易与足，一饱即自伸。遇者运多途，贪婪丧其真。如此不饮酒，徒为世上人。一室守丘壑，四海无遐想。乐此邻里欢，坐阅草木长。燕寝北窗下，枕几遂俯仰。清风动柴荆，白日照穷巷。接目有佳色，到耳无惊响。乐哉心迹安，庶保神气养。百年茅檐下，邈矣千载上。少年负豪气，乃心在有为。天下非我能，胡为久栖栖。圣贤既在上，治具皆设施。一廛为天氓，岂不乐在兹。但愿禾黍肥，富贵从此辞。雨露被东皋，草木含华滋。一物遂生成，仰荷皇天私。努力且加餐，已矣复何期。人无百年期，乃为千岁根。蓄积为众雏，此意古所敦。悯余贫贱士，窘束未易论。今岁夏潦至，信宿水浸门。旧粟已告竭，新稼无一存。朝分糠籺餐，暮掇藜藿吞。一身未保活，况敢念子孙。虽云伤我怀，赋命不可奔。未死尚为氓，一息犹天恩。
古诗四首呈刘行简给事丈
作者：庞谦孺
朝代：宋

人生寄寒暑，销铄如然薪。
但见烈火炎，倏忽糜灰尘。
不过数十改，即已无此身。
岂不甚哀哉，言之为酸辛。
达士易与足，一饱即自促。
遇者运多途，贪婪丧其真。
如此不饮酒，徒为世上人。
古诗四首呈刘行简给事丈·其一
作者：庞谦孺
朝代：宋
体裁：古风

人生寄寒暑，销铄如然薪。但见烈火炎，倏忽糜灰尘。不过数十改，即已无此身。岂不甚哀哉，言之为酸辛。达士易与足，一饱即自伸。遇者运多途，贪婪丧其真。如此不饮酒，徒为世上人。
古诗四首呈刘行简给事丈·其三
作者：庞谦孺
朝代：宋

少年负豪气，乃心在有为。天下非我能，胡为久栖栖。圣贤既在上，治具皆设施。一廛为天氓，岂不乐在兹。但愿禾黍肥，富贵从此辞。雨露被东皋，草木含华滋。一物遂生成，仰荷皇天私。努力且加餐，已矣复何期。
古诗四首呈刘行简给事丈·其三
作者：庞谦孺
朝代：宋

少年负豪气，乃心在有为。
天下非我能，胡为久栖栖。
圣贤既在上，治具皆设施。
一廛为天氓，岂不乐在兹。
但愿禾黍肥，富贵从此辞。
雨露被东皋，草木含华滋。
一物遂生成，仰荷皇天私。
努力且加餐，已矣復何期。
古诗四首呈刘行简给事丈·其二
作者：庞谦孺
朝代：宋
体裁：古风

一室守丘壑，四海无遐想。乐此邻里欢，坐阅草木长。燕寝北窗下，枕几遂俯仰。清风动柴荆，白日照穷巷。接目有佳色，到耳无惊响。乐哉心迹安，庶保神气养。百年茅檐下，邈矣千载上。
古诗四首呈刘行简给事丈·其四
作者：庞谦孺
朝代：宋

人无百年期，乃为千岁根。蓄积为众雏，此意古所敦。悯余贫贱士，窘束未易论。今岁夏潦至，信宿水浸门。旧粟已告竭，新稼无一存。朝分糠籺餐，暮掇藜藿吞。一身未保活，况敢念子孙。虽云伤我怀，赋命不可奔。未死尚为氓，一息犹天恩。
古诗四首呈刘行简给事丈·其四
作者：庞谦孺
朝代：宋

人无百年期，乃为千岁根。
蓄积为众鶵，此意古所敦。
悯余贫贱士，窘束未易论。
今岁夏潦至，信宿水浸门。
旧粟已告竭，新稼无一存。
朝分糠籺餐，暮掇藜藿吞。
一身未保活，况敢念子孙。
虽云伤我怀，赋命不可奔。
未死尚为氓，一息犹天恩。
无题二首
作者：庞谦孺
朝代：宋

春风桃李容，能得几时好。谁怜涧底花，自对春风老。可惜花无主，分明枉过春。谁怜桃李艳，却属路行人。
无题二首·其一
作者：庞谦孺
朝代：宋
体裁：古风

春风桃李容，能得几时好。谁怜涧底花，自对春风老。
无题二首·其二
作者：庞谦孺
朝代：宋

可惜花无主，分明枉过春。谁怜桃李艳，却属路行人。
无题二首·其二
作者：庞谦孺
朝代：宋

可惜花无主，分明枉过春。
谁怜桃李艷，却属路行人。
日暮
作者：庞谦孺
朝代：宋
体裁：五言律诗

水底晃微霞，孤村古路叉。稻檐排冻雀，牛背落昏鸦。行客犹贪路，归帆未到家。交游书札断，寂寞过天涯。
答何中丞伯寿
作者：庞谦孺
朝代：宋

三开皇舆驻武林，宫前新柳渐成阴。
西湖风月愁难度，艮后岳峰峦梦枉寻。
老马惊思归汴路，寒江吼激破胡心。
白蘋洲上怀乡久，夜夜啼鹕卧未深。
答何中丞伯寿
作者：庞谦孺
朝代：宋

三载皇舆驻武林，宫前新柳渐成阴。
西湖风月愁难度，艮岳峰峦梦枉寻。
老马惊思归汴路，寒江吼激破胡心。
白苹洲上怀乡久，夜夜啼鹃卧未深。
答何中丞伯寿
作者：庞谦孺
朝代：宋

三载皇舆驻武林，宫前新柳渐成阴。西湖风月愁难度，艮岳峰峦梦枉寻。老马惊思归汴路，寒江吼激破胡心。白蘋洲上怀乡久，夜夜啼鹃卧未深。
绝句
作者：庞谦孺
朝代：宋
体裁：五言绝句

小雨收溪北，微云没舍西。地暄鹦鹉斗，日暖鹧鸪啼。
绝句三首
作者：庞谦孺
朝代：宋

楚天落日暮云浮，痛饮狂歌不觉愁。醉眼山光似乡曲，怎知身在汉江头。汉口风光恼杀人，绿杨无数绕江津。草堂日日来新燕，钓艇时时得锦鳞。大别寺前春草深，凤栖山下汉江清。空村野陇谁为主，赖有流移旅客耕。
绝句三首·其一
作者：庞谦孺
朝代：宋
体裁：七言绝句

楚天落日暮云浮，痛饮狂歌不觉愁。醉眼山光似乡曲，怎知身在汉江头。
绝句三首·其三
作者：庞谦孺
朝代：宋
体裁：七言绝句

大别寺前春草深，凤栖山下汉江清。空村野陇谁为主，赖有流移旅客耕。
绝句三首·其二
作者：庞谦孺
朝代：宋
体裁：七言绝句

汉口风光恼杀人，绿杨无数绕江津。草堂日日来新燕，钓艇时时得锦鳞。
表侄赵文鼎监税传才拙所定九品杜诗说正宗作
作者：庞谦孺
朝代：宋

平生竭力参时句，久矣冥搜见机杼。
岂惟蕴蓄彻遮栏，要使幽深尽呈露。
君今学诗叩妙理，颇已具眼识精粗。
他年陶冶融心神，好与造化开门户。
读之便感谁使然，若见其事在其处。
会须体物夺天机，便可分庭抗李杜。
风骚乐府久寂寞，但见坡谷正驰骛。
君才妙龄中科选，第恐此道非先务。
诗分九品吾所创，妄与正宗闢行路。
君今持此俗谁论，勿使群言生谤怒。
表侄赵文鼎监税传老拙所定九品杜诗说正宗作诗告之
作者：庞谦孺
朝代：宋

平生竭力参诗句，久矣冥搜见机杼。岂惟蕴蓄彻遮栏，要使幽深尽呈露。君今学诗叩妙理，颇已具眼识精粗。他年陶冶融心神，好与造化开门户。读之便感谁使然，若见其事在其处。会须体物夺天机，便可分庭抗李杜。风骚乐府久寂寞，但见坡谷正驰骛。君才妙龄中科选，第恐此道非先务。诗分九品吾所创，妄与正宗辟行路。君今持此欲谁论，勿使群言生谤怒。
表侄赵文鼎监税传老拙所定九品杜诗说正宗作诗告之
作者：庞谦孺
朝代：宋

平生竭力参诗句，久矣冥搜见机杼。
岂惟藴蓄彻遮栏，要使幽深尽呈露。
君今学诗叩妙理，颇已具眼识精粗。
他年陶冶融心神，好与造化开门户。
读之便感谁使然，若见其事在其处。
会须体物夺天机，便可分庭抗李杜。
风骚乐府久寂寞，但见坡谷正驰骛。
君才妙龄中科选，第恐此道非先务。
诗分九品吾所创，妄与正宗闢行路。
君今持此欲谁论，勿使羣言生谤怒。
还至吴兴春事已过绿阴森然小圃可爱摘青梅尝煮酒一首
作者：庞谦孺
朝代：宋
体裁：五言律诗

为客清霜重，归来夏木苍。鸡鹅惊甚大，童稚觉微长。花絮今无迹，园林未肯荒。青梅应可摘，腊酒要开尝。
还至呈兴春事已过绿阴木森然小圃可爱摘青梅
作者：庞谦孺
朝代：宋

为客清霜重，归来夏木苍。
鸡鹅惊甚大，童稚觉微长。
花絮今无迹，园林未肯荒。
青梅应可摘，腊摘要开尝。
郊居九日
作者：庞谦孺
朝代：宋
体裁：五言律诗

树夹门方正，溪侵岸欲隤。水摇云影动，风抑鸟声回。篱缺舟常过，庭空客不来。故人经岁月，又见菊花开。
闻虏人败于柘皋作口号十首
作者：庞谦孺
朝代：宋

正阳门下草还生，宫殿无人也自春。上皇昔日登临地，愁杀当时老大臣。铁鹞乘时转海津，兜牟闪闪白如银。只今边郡羞投拜，淮北淮南正杀人。文武宣和盛两班，当时都道取燕山。三京随手残烧尽，今日谁迎二圣还。黏罕中间陷两京，当时兀朮尚无名。如今索斗无时了，不使山川见太平。胡马纵横压上流，朝廷岁岁讲防秋。相公必欲安淮甸，早发官兵据寿州。京口人来说禁江，似闻胡骑再跳梁。夜来急递传新报，见说官军战顺昌。闻道诸军遣背嵬，柘皋合战打头回。不烦宣抚亲提剑，铁塔前锋一布摧。战伐无多生女真，人传强半是签军。可怜尽死天兵手，但恐官家不得闻。一自官军报捷频，番人无数愿归明。渠魁未必能方略，所恃多多以力争。今年太岁火逢辛，火德炎炎照紫宸。眼看点虏遭天破，未必朝廷用一人。
闻虏人败于柘皋作口号十首·其一
作者：庞谦孺
朝代：宋
体裁：七言绝句

正阳门下草还生，宫殿无人也自春。上皇昔日登临地，愁杀当时老大臣。
闻虏人败于柘皋作口号十首·其七
作者：庞谦孺
朝代：宋
体裁：七言绝句

闻道诸军遣背嵬，柘皋合战打头回。不烦宣抚亲提剑，铁塔前锋一布摧。
闻虏人败于柘皋作口号十首·其三
作者：庞谦孺
朝代：宋
体裁：七言绝句

文武宣和盛两班，当时都道取燕山。三京随手残烧尽，今日谁迎二圣还。
闻虏人败于柘皋作口号十首·其九
作者：庞谦孺
朝代：宋
体裁：七言绝句

一自官军报捷频，番人无数愿归明。渠魁未必能方略，所恃多多以力争。
闻虏人败于柘皋作口号十首·其二
作者：庞谦孺
朝代：宋
体裁：七言绝句

铁鹞乘时转海津，兜牟闪闪白如银。只今边郡羞投拜，淮北淮南正杀人。
闻虏人败于柘皋作口号十首·其五
作者：庞谦孺
朝代：宋
体裁：七言绝句

胡马纵横压上流，朝廷岁岁讲防秋。相公必欲安淮甸，早发官兵据寿州。
闻虏人败于柘皋作口号十首·其八
作者：庞谦孺
朝代：宋
体裁：七言绝句

战伐无多生女真，人传强半是签军。可怜尽死天兵手，但恐官家不得闻。
闻虏人败于柘皋作口号十首·其六
作者：庞谦孺
朝代：宋
体裁：七言绝句

京口人来说禁江，似闻胡骑再跳梁。夜来急递传新报，见说官军战顺昌。
闻虏人败于柘皋作口号十首·其十
作者：庞谦孺
朝代：宋
体裁：七言绝句

今年太岁火逢辛，火德炎炎照紫宸。眼看点虏遭天破，未必朝廷用一人。
闻虏人败于柘皋作口号十首·其四
作者：庞谦孺
朝代：宋
体裁：七言绝句

黏罕中间陷两京，当时兀朮尚无名。如今索斗无时了，不使山川见太平。
闻虏酋被戕淮南渐平喜而作诗
作者：庞谦孺
朝代：宋
体裁：古风

圣主久临御，戢戈息生灵。狂胡犯天纪，跃马舍虏庭。四海涨烽烟，白昼亦晦冥。不惟师无名，岂有间可乘。大将失经略，淮壖气如蒸。虏骑犯和州，采石势不胜。登坛刑白马，意气甚凭陵。朝廷颇忧虞，众心若摇旌。谁知肘腋祸，自彼萧墙兴。皇天相我多，一失遂有能。黔黎卖钗钏，果见酒价腾。坐收不战功，宵旰今已宁。宸章粲星斗，蜂目见丹青。行行若死然，此亦不足称。谁云暴无伤，以兹庶可惩。
题渡水罗汉画
作者：庞谦孺
朝代：宋

偏袒右肩赤一膊，开颜含笑不作恶。广深莫种金莲花，故使浮杯衬双脚。心既忘形亦忘怖，徒使旁观毛发竖。本无行止令人图，竟到彼岸归何处。我知画者意识真，是故古来传至今。亦无此心可得惊，亦无此身可得沈。浪头乘风正得路，不动庄严几时去。从今不往亦不还，一幅之间作常住。君不闻古人祇作如是观，请公莫问何以故。
题渡水罗汉画
作者：庞谦孺
朝代：宋

偏袒右肩赤一膊，开颜含笑不作恶。
广深莫种金莲花，故使浮杯衬双脚。
心既忘形亦忘怖，徒使旁观毛髮竖。
本无行止令人图，竟到彼岸归何处。
我知画者意识真，是故古来传至今。
亦无此心可得惊，亦无此身可得沈。
浪头乘风正得路，不动庄严几时去。
从今不往亦不还，一幅之间作常住。
君不闻古人祇作如是观，请公莫问何以故。
上制置侍郎
作者：度正
朝代：宋

龙虎西头象更雄，巍然坐觉马群空。三千威已行方外，百万兵元贮腹中。蜀国欢声连上国，秋风和气似春风。只今欲荐斯文寿，大雅篇中愿赋崧。堂堂汉使到天涯，覆芘西南亿万家。礼乐化行真有道，强梁气慑自无哗。坐观狼狈奔牛角，敢复猖狂犯虎牙。措置得宜归妙算，更歌丰乐庆中华。武侯落落旧规摹，千载谁能发壮图。抚定南方无后顾，感通北面自前孚。但于号令教心服，自是欢忻听指呼。群策不遗光竹帛，方知儒术本非迂。
上制置侍郎·其一
作者：度正
朝代：宋

龍虎西頭象更雄，巍然坐覺馬羣空。
三千威已行方外，百萬兵元貯腹中。
蜀國歡聲連上國，秋風和氣似春風。
只今欲薦斯文壽，大雅篇中願賦崧。
上制置侍郎·其一
作者：度正
朝代：宋

龙虎西头象更雄，巍然坐觉马羣空。
三千威已行方外，百万兵元贮腹中。
蜀国欢声连上国，秋风和气似春风。
只今欲荐斯文寿，大雅篇中愿赋崧。
上制置侍郎·其一
作者：度正
朝代：宋

龙虎西头象更雄，巍然坐觉马群空。三千威已行方外，百万兵元贮腹中。蜀国欢声连上国，秋风和气似春风。只今欲荐斯文寿，大雅篇中愿赋崧。
上制置侍郎·其三
作者：度正
朝代：宋

武侯落落旧规摹，千载谁能发壮图。
抚定南方无后顾，感通北面自前孚。
但于号令教心服，自是欢忻听指呼。
羣策不遗光竹帛，方知儒术本非迂。
上制置侍郎·其三
作者：度正
朝代：宋

武侯落落旧规摹，千载谁能发壮图。抚定南方无后顾，感通北面自前孚。但于号令教心服，自是欢忻听指呼。群策不遗光竹帛，方知儒术本非迂。
上制置侍郎·其三
作者：度正
朝代：宋

武侯落落舊規摹，千載誰能發壯圖。
撫定南方無後顧，感通北面自前孚。
但於號令教心服，自是歡忻聽指呼。
羣策不遺光竹帛，方知儒術本非迂。
上制置侍郎·其二
作者：度正
朝代：宋

堂堂汉使到天涯，覆芘西南亿万家。礼乐化行真有道，强梁气慑自无哗。坐观狼狈奔牛角，敢复猖狂犯虎牙。措置得宜归妙算，更歌丰乐庆中华。
上制置侍郎·其二
作者：度正
朝代：宋

堂堂汉使到天涯，覆芘西南亿万家。
礼乐化行真有道，强梁气慑自无譁。
坐观狼狈奔牛角，敢復猖狂犯虎牙。
措置得宜归妙算，更歌丰乐庆中华。
上制置侍郎·其二
作者：度正
朝代：宋

堂堂漢使到天涯，覆芘西南億萬家。
禮樂化行真有道，强梁氣懾自無譁。
坐觀狼狽奔牛角，敢復猖狂犯虎牙。
措置得宜歸妙算，更歌豐樂慶中華。
上李大参
作者：度正
朝代：宋

坐对江山古与稽，熏炉一线入云霓。闻思草木忧春雨，轸念桑麻病夏畦。有美荇蓠泥不滓，无言桃李下成蹊。青天瑩彻明如鉴，下照毫釐自不迷。云间龙鹤隐峰峦，袖手何妨此考槃。秋老未须愁菊悴，春回宁复讶梅酸。风吹雁字成簪盍，雪压鸥盟阅岁寒。万卷皇坟谁可续，为言执事劝加餐。
上李大参·其一
作者：度正
朝代：宋

坐对江山古与稽，熏炉一线入云霓。闻思草木忧春雨，轸念桑麻病夏畦。有美荇蓠泥不滓，无言桃李下成蹊。青天瑩彻明如鉴，下照毫釐自不迷。
上李大参·其一
作者：度正
朝代：宋
体裁：七言律诗

坐对江山古与稽，熏炉一线入云霓。闻思草木忧春雨，轸念桑麻病夏畦。有美荇蓠泥不滓，无言桃李下成蹊。青天莹彻明如鉴，下照毫釐自不迷。
上李大参·其一
作者：度正
朝代：宋

坐对江山古与稽，熏炉一线入云霓。
闻思草木忧春雨，轸念桑麻病夏畦。
有美荇蓠泥不滓，无言桃李下成蹊。
青天莹彻明如鑑，下照毫釐自不迷。
上李大参·其二
作者：度正
朝代：宋

云间龙鹤隐峰峦，袖手何妨此考槃。秋老未须愁菊悴，春回宁复讶梅酸。风吹雁字成簪盍，雪压鸥盟阅岁寒。万卷皇坟谁可续，为言执事劝加餐。
上李大参·其二
作者：度正
朝代：宋

云间龙鹤隠峰峦，袖手何妨此考槃。
秋老未须愁菊悴，春回宁復讶梅酸。
风吹鴈字成簪盍，雪压鸥盟阅岁寒。
万卷皇坟谁可续，为言执事劝加餐。
上李大參·其一
作者：度正
朝代：宋

坐對江山古與稽，熏爐一線入雲霓。
聞思草木憂春雨，軫念桑麻病夏畦。
有美荇蘺泥不滓，無言桃李下成蹊。
青天瑩徹明如鑑，下照毫釐自不迷。
上李大參·其二
作者：度正
朝代：宋

雲間龍鶴隠峰巒，袖手何妨此考槃。
秋老未須愁菊悴，春回寧復訝梅酸。
風吹鴈字成簪盍，雪壓鷗盟閲歲寒。
萬卷皇墳誰可續，爲言執事勸加餐。
上茶使赵伯川
作者：度正
朝代：宋

六阳浩荡奏薰风，白雨肥梅纂纂红。学到狼胡心湛湛，性同麟趾步融融。已锄汉戚更王化，行建周宗辅圣聪。师友一源端复振，世间从此卜兴隆。几年题笔决文围，妙手元堪补衮衣。不讦不谀持正大，能经能济洞几微。天高且作茶星现，地迥行亲海月辉。万岁池塘神兴逸，总教西子赋东归。
上茶使赵伯川·其一
作者：度正
朝代：宋

六阳浩荡奏熏风，白雨肥梅纂纂红。
学到狼胡心湛湛，性同麟趾步融融。
已锄汉戚更王化，行建周宗辅圣聪。
师友一源端復振，世间从此卜兴隆。
上茶使赵伯川·其一
作者：度正
朝代：宋

六阳浩荡奏薰风，白雨肥梅纂纂红。学到狼胡心湛湛，性同麟趾步融融。已锄汉戚更王化，行建周宗辅圣聪。师友一源端复振，世间从此卜兴隆。
上茶使赵伯川·其二
作者：度正
朝代：宋
体裁：七言律诗

几年题笔决文围，妙手元堪补衮衣。不讦不谀持正大，能经能济洞几微。天高且作茶星现，地迥行亲海月辉。万岁池塘神兴逸，总教西子赋东归。
上茶使趙伯川·其一
作者：度正
朝代：宋

六陽浩蕩奏薰風，白雨肥梅纂纂紅。
學到狼胡心湛湛，性同麟趾步融融。
已鋤漢戚更王化，行建周宗輔聖聰。
師友一源端復振，世間從此卜興隆。
上茶使趙伯川·其二
作者：度正
朝代：宋

幾年題筆决文圍，妙手元堪補衮衣。
不訐不諛持正大，能經能濟洞幾微。
天高且作茶星現，地迥行親海月輝。
萬歲池塘神興逸，總教西子賦東歸。
上赵茶马
作者：度正
朝代：宋

仙源奕叶满皇州，人物于今第一流。蹈履诗书宗孔孟，扶持日月继伊周。更观河浒盘根出，已自风雩向上求。异说扫除昌此道，方来勋业掩前修。圣门绝学叹中微，天祐斯文再发挥。宗衮爰升陪国论，党魁特起赞经闱。麒麟复见公朝瑞，虎兕何忧我道非。千载明良相庆会，更歌既醉醉无归。
上赵茶马·其一
作者：度正
朝代：宋
体裁：七言律诗

仙源奕叶满皇州，人物于今第一流。蹈履诗书宗孔孟，扶持日月继伊周。更观河浒盘根出，已自风雩向上求。异说扫除昌此道，方来勋业掩前修。
上赵茶马·其二
作者：度正
朝代：宋

圣门绝学叹中微，天佑斯文再发挥。
宗衮爰升陪国论，党魁特起赞经闱。
麒麟復见公朝瑞，虎兕何忧我道非。
千载明良相庆会，更歌既醉醉无归。
上赵茶马·其二
作者：度正
朝代：宋

圣门绝学叹中微，天祐斯文再发挥。宗衮爰升陪国论，党魁特起赞经闱。麒麟复见公朝瑞，虎兕何忧我道非。千载明良相庆会，更歌既醉醉无归。
上趙茶馬·其一
作者：度正
朝代：宋

仙源奕葉滿皇州，人物於今第一流。
蹈履詩書宗孔孟，扶持日月繼伊周。
更觀河滸盤根出，已自風雩向上求。
異說掃除昌此道，方來勳業掩前修。
上趙茶馬·其二
作者：度正
朝代：宋

聖門絕學歎中微，天祐斯文再發揮。
宗衮爰升陪國論，黨魁特起贊經闈。
麒麟復見公朝瑞，虎兕何憂我道非。
千載明良相慶會，更歌既醉醉無歸。
临川吴子达以揲蓍游成都访余寺中见堂上晦翁像作而曰向亦尝得见之且见问蜀之易学子云以来代有其人近世何如某叹其用意精切拳拳如此因为出数语以勉之
作者：度正
朝代：宋

千古羲皇一片心，何人此地口微吟。凿开未济言无几，说破先几义极深。此事旧传师友记，斯文今见火珠林。成都自昔多真隐，著眼稠人更访寻。
临川吴子达以揲蓍游成都访余寺中见堂上晦翁像作而曰向亦尝得见之且见问蜀之易学子云以来代有其人近世何如某叹其用意精切拳拳如此因为出数语以勉之
作者：度正
朝代：宋

千古羲皇一片心，何人此地口微吟。
凿开未济言无几，说破先几义极深。
此事旧传师友记，斯文今见火珠林。
成都自昔多真隠，着眼稠人更访寻。
临邛计次魏自言六世祖破荒先生晚居景陵因葬焉后世子孙岁时不能拜扫日负樵牧不禁之忧慨然欲往携其所藏遗书一卷求书纸尾且云是行并之武昌省运使表兄迤逦观光上国用正岩字韵赋诗一章以言志正亦用岩字韵为赋三章以勉之云
作者：度正
朝代：宋

如何袖手伏山岩，顷刻犹能草百函。胸次宏规标众正，笔端劲气磔群谗。行看云汉翻鸿羽，更喜秋风送马衔。南国诸公共推毂，从今不复厌卑凡。涵养工夫自野岩，淹该万卷一空函。何须识者方能识，自是谗人不敢谗。骐骥栖栖垂皂枥，驽骀扰扰被金衔。不妨希价咸阳市，未必人人眼目凡。不及抠衣拜紫岩，尚能什袭宝书函。扫除荆棘扶初日，投畀烟岚困老谗。四海时无伸国论，百年人自仰台衔。南轩衣钵今何似，见说诸孙也不凡。